Polugodište novog organskog rasta - Nira Press\nPočetna » Polugodište novog organskog rasta\nPolugodište novog organskog rasta\nAtlantic Grupa je u prvom polugodištu 2018. ostvarila ukupni prihod od prodaje u iznosu od 332 miliona evra, što u odnosu na isti period prethodne godine predstavlja rast od 4,1 odsto ukoliko isključimo uticaj prodate uslužne proizvodnje sportske prehrane usled prodaje proizvodnih pogona belgijskom Aminolabsu. Dobit pre kamata, poreza i amortizacije (EBITDA) iznosi 39,5 miliona evra i veća je za 5,3 odsto, dok je neto dobit nakon manjinskih interesa porasla 8,8 odsto na 22,3 miliona evra. Dobri rezultati ostvareni su na krilima rasta distributivnog poslovanja i sopstvenih robnih marki.\nPolugodište u znaku nagodbe, prodaje Neve i novih principala\n„Iza nas je balansirano polugodište u kojem beležimo rast na svim značajnim tržištima i većini poslovnih područja. Rast prihoda i dalje prati rast profitabilnosti, a nastavljamo i s daljim smanjenjem zaduženosti. “ kazao je Zoran Stanković, potpredsednik Atlantic Grupe za finansije.\nOd događaja koji su obeležili polugodište izdvaja se uspešno okončanje procesa izglasavanja nagodbe poverilaca Agrokor Grupe. Prema nagodbi, ukoliko Konzum ostvari četverogodišnji planirani EBITDA koji je uključen u projekcije menadžmenta Agrokora i savetnika, kao podloge za postizanje nagodbe, Atlantic Grupa će naplatiti sva preostala potraživanja od članica Agrokor Grupe iz razdoblja pre pokretanja postupka vanredne uprave, a koja iznose oko 8 miliona evra. Polugodište će obeležiti i nedavno potpisani ugovor o kupoprodaji društva Neva kojim taj najveći proizvođač kozmetike u Hrvatskoj prelazi u vlasništvo kompanije Magdis, poznate po renomiranoj robnoj marki Biobaza, kao i farmaceutskih i medicinskih sirovina. Atlantic je na ovaj način nastavio da sprovodi svoj strateški program dezinvestiranja „non-core“ malih poslovnih operacija, započet lani prodajom proizvodnih pogona sportske i aktivne prehrane belgijskom Aminolabsu.\nPolugodište je obeležila i konsolidacija distributivnog poslovanja. Ugovorena je suradnja sa novim principalima – Red Bullom u Srbiji i Mars grupom u Hrvatskoj, što je omogućilo stabilan rast distribucije na tim tržištima. Osim toga, u internoj organizaciji celokupno distributivno poslovanje reorganizovano je u jedinstveno područje. Među brojnim inicijativama iz razvoja sopstvenog asortimana posebno se ističu rezultati nove proizvodnje Argete u SAD-u, dvocifreni rast instant turske kafe Black’n’Easy i redizajnirane Cockte sa odličnim rezultatima postignutim u HoReCa kanalu.\nSrbija rasla stopom od 6,1 odsto\nNa ukupan rast prihoda od prodaje Atlantic Grupe najviše su uticala Strateška poslovna područja:\nDelikatesni namazi sa rastom od 12,5 odsto, Pića sa rastom od 9,6 odsto i Kafa sa rastom od 6,8 odsto. Kafa je ujedno i najveća pojedinačna kategorija u ukupnim prihodima s 21,3 odsto učešća i 71 milion evra prihoda od prodaje. Od pojedinačnih tržišta je najveći rast ostvaren u Hrvatskoj – 8,3 odsto, a sledi Bosna i Hercegovina sa 6,9 odsto i Srbija koja je rasla stopom od 6,1 odsto. Značajan rast beleži se i na ostalim tržištima regiona – kao što su Makedoniji i Crna Gora… – koja su rasla 9,8 posto.


Od 5. do 9. septembra 2018. godine održava se 31. međunarodni sajam knjiga u Moskvi. Sajam knjiga u Moskvi je najveći sajam knjiga u Rusiji i bivšim sovjetskim republikama i predstavlja jedan od najvećih kulturnih događaja u ovom delu sveta. Na ovogodišnjem Sajmu predstavlja se više od 600 izlagača iz skoro 40 zemalja.\nŠtand Evro Book-a, jednog od najvećih srpskih izdavača, i ove, kao i svake godine, privlači veliku pažnju stranih izdavača i ljudi iz sveta knjige. Sajam knjiga u Moskvi, Evro Book će iskoristiti za promociju srpskih autora i ilustratora, a ujedno će uspostaviti saradnju sa renomiranim stranim izdavačkim kućama. Na ovaj način, Evro Book, će po povratku sa Sajma u Moskvi, najnovije svetske trendove u izdavaštvu predstaviti na srpskom tržištu i obradovati naše čitaoce na predstojećem Sajmu knjiga u Beogradu krajem oktobra meseca.\nIstičemo da je i ove godine Evro Book, pored nacionalnog štanda Srbije, jedini predstavnik naše zemlje prisutan na Međunarodnom sajmu knjiga u Moskvi. Evro Book se trudi da svake godine izdvoji finansijska sredstva kako bi predstavio srpsko izdavaštvo i Srbiju na najvećim svetskim sajmovima knjiga.\nPosebnu pažnju ove godine privlači nova Evro Book edicija Priče iz davnina i prva knjiga u toj ediciji „Carević Ivan i žar-ptica” po motivima stare ukrajinske bajke. Kao i novo izdanje naše kuće iz edicije Zaboravljene priče – „Ole Spavajko”, zaboravljena priča Hansa Kristijana Andersena sa prelepim ilustracijama Ane Grigorjev, jedne od najboljih srpskih umetnica u stvaralaštvu za decu. Pored ove dve najnovije knjige za decu ističemo da „Biblija u 365 priča i slika”, za koju je ilustracije uradio Nebojša Đuranović, jedan od naših najpriznatijih slikara mlađe generacije, takođe nailazi na dobar prijem posetilaca i stranih partnera na Sajmu u Moskvi. „Biblija u 365 priča i slika” predstavlja plod višegodišnjeg rada grupe autora i nastala je sa ciljem da bude jedinstveno, kapitalno i vredno delo koje bi svako trebalo da ima u kućnoj biblioteci.\nZa više novosti sa sajma u Moskvi, pratite nas na društvenim mrežama!


Ambasadori država EU: EU zna da može da računa na Srbiju, za Ukrajinu i protiv ruske invazije - Radio Sto Plus\nEvropska unija zna da može da računa na gostoprimstvo i saosećajnost Srbije prema Ukrajincima i da "računa na Srbiju da nastavi da se zalaže za medjunarodno pravo, za Ukrajinu i protiv ruske invazije", navodi se u autorskom tekstu za Nedeljnik ambasadora država članica EU...\nIstiče se da „čitava medjunarodna zajednica treba da udruži snage da prekine vojnu agresiju Rusije i založi se za mir i multilateralni poredak zasnovan na pravilima“.\n„Pozdravljamo to što se Srbija pridružila 141 zemlji i glasala za rezoluciju Generalne skupštine UN, najoštrije osudjujući rusku agresiju na Ukrajinu i zahtevajući da Rusija odmah prekine upotrebu sile protiv Ukrajine“, navode ambasadori članica EU.\n„Znamo da možemo da računamo na Srbiju i da ukrajinski narod koji beži od ratnih strahota može da računa na gostoprimstvo i saosećajnost Srbije. S naše strane, učinićemo sve što možemo da podržimo Srbiju u podršci Ukrajincima, jer Ukrajinci napuštaju svoje domove da bi preživeli“.\n„Tokom demonstracija u Beogradu, mnogi Rusi, Belorusi i Ukrajinci su marširali zajedno sa Srbima protiv rata. Zato i mi želimo da izrazimo najdublje žaljenje zbog izolovanih primera diskriminacije koji su prijavljeni protiv ruskih državljana koji žive u inostranstvu“, dodaje se u tekstu.


STANJE DEVIZNIH REZERVI I KRETANJA NA MEĐUBANKARSKOM DEVIZNOM TRŽIŠTU U SEPTEMBRU 2013. GODINE\nDevizne rezerve Narodne banke Srbije iznosile su na kraju septembra 10.444,5 miliona evra, čime se obezbeđuje pokrivenost novčane mase M1 od 333 odsto i pokrivenost više od sedam meseci uvoza robe i usluga.\nNajveći devizni priliv u toku septembra realizovan je po osnovu korišćenja kredita od Evropske investicione banke u iznosu od 54,7 miliona evra. Od prodaje hartija od vrednosti Republike Srbije denominovanih u evrima na domaćem finansijskom tržištu ostvaren je priliv u iznosu od 37,2 miliona evra, dok su banke po osnovu devizne obavezne rezerve izdvojile neto 26,5 miliona evra.\nNajveći devizni odliv u istom periodu realizovan je po osnovu izmirivanja obaveza prema inokreditorima u iznosu od 151,6 miliona evra. Pored toga, odliv je realizovan i po osnovu otplate duga prema Međunarodnom monetarnom fondu u iznosu od 52,0 miliona evra i po osnovu isplate dospelih hartija od vrednosti Republike Srbije denominovanih u evrima u iznosu od 42,2 miliona evra.\nNeto devizne rezerve, tj. rezerve umanjene za devizna sredstva banaka po osnovu obavezne rezerve, kao i za sredstva povučena od Međunarodnog monetarnog fonda, na kraju septembra iznosile su 6.779,0 miliona evra.\nObim realizovane trgovine devizama na međubankarskom deviznom tržištu u septembru iznosio je 687,0 miliona evra i bio je za 71,9 miliona evra veći nego u prethodnom mesecu. Za prvih devet meseci ove godine u međubankarskoj trgovini realizovano je ukupno 7.243,9 miliona evra.\nU septembru dinar je nominalno deprecirao prema evru za 0,2%. Da bi ublažila prekomerne dnevne oscilacije kursa, Narodna banka Srbije je na međubankarskom deviznom tržištu prodala 90,0 miliona evra.\nIzvor: Press služba Narodne banke Srbije, 13.10.2013.


U Parizu ne treba očekivati značajnije pomake\nOktobar 30, 2018 18:15\nU francuskim diplomatskim krugovima u Briselu ocenjuju da se 11. novembra u Parizu ne moze očekivati nikakvo suštinsko pomeranje u procesu dijaloga između Beograda i Pristine, niti napredak u definisanju konačnog rešenja za kosovski problem.\nNaime, sagovornici Tanjuga koji su želeli da ostanu anonimni, ne očekuju da će predsednik Francuske Emanuel Makron, jedini uticajni lider u Evropi koji se nije izjasnio o ideji razgraničenja, želeti da preuzme lidersku ulogu u traženju rešenja za kosovski problem i da u Parizu organizuje bilo kakav zajednički razgovor sa predsednikom Srbije Aleksandrom Vučićem i Hašimom Tačijem.\nMoguće je da do zajedničkog susreta dođe, navode izvori Tanjiga, ali samo protokolarno, na marginama svečanosti koja se organizuje povodom obeležavanja stogodišnjice od pobode u Velikom ratu.\nIstovremeno, diplomatski izvori Tanjuga smatraju da ni „velika četvorka“ – predsednici SAD i Rusije, Donald Tramp i Vladimir Putin, te Angela Merkel, uz Makrona – koji se očekuju u prestonici Francuske tog dana, među brojnim međunarodnim otvorenim pitanjimima neće dati veliki značaj rešenju kosovskog problema.\nDanas je i predsednik Vučić zapitao, odgovarajući na pitanja novinara u vezi medijskih spekulacija i očekivanja da će se u Parizu razgovarati o KiM, na raznim mestima i na raznim nivoima, što su svi „navalili na taj Pariz“, kao da će nešto bog zna šta da se desi tamo.\nVučić je rekao da će on u Parizu razgovarati sa predsednikom Makronom i reći mu sve što misli u vezi Kososva i Metohije, ali je dodao da nijedan drugi razgovor nije dogovoren.\nOn takođe smatra da ne treba „gajiti prevelike nade i očekivanja“ od skupa u Parizu.\n„Bio bih veoma srečan ako bi se to dogodilo, ali smatram da je to previše dobro, da bi bilo istinito“, rekao je Kukan.\nU Ljubljani novi protesti protiv mera i kovid propusnica 20\nŠalenberg u Briselu: Balkan nam ostaje pri srcu 22\nRusija i EU o međusobnom priznavanju kovid potvrda 26\nEvropa: U EU vakcinisano 75 odsto punoletnih građana 22


Udruženje Intermedia » Lansiran uvodni spot za regionalnu kampanju „Nokaut za netoleranciju“\nLansiran uvodni spot za regionalnu kampanju „Nokaut za netoleranciju“\nČlanovi projektnog tima, selektor i reprezentativci bokserske reprezentacije Srbije Đorđe Bujišić, Damjan Grmuša i Sandro Poletan učestvovali su u snimanju najave za regionalnu kampanju „Nokaut za netoleranciju“, prenoseći poruke fer pleja, tolerancije i značaja regionalne saradnje.\nSpot koji možete pogledati u nastavku samo je prvi u nizu video poruka koje će se pripremiti u sklopu regionalne kampanje, a čiji će glavni akteri biti mladi reprezentativci Srbije, Bosne i Hercegovine, Makedonije i Crne Gore.\nIdeja promotivne regionalne kampanje je da se uz aktivno učešće mladih sportista i njihovih trenera i selektora poruke mira i razumevanja prenesu široj javnosti, ukazujući time i na edukativni i pedagoški značaj sporta. Ista će biti prikazivana na sportskim, ali i na nizu drugih TV stanica koje budu raspoložene da daju svoj doprinos zajedničkoj borbi protiv negativnih društvenih pojava, pre svega – netolerancije, govora mržnje i diskriminacije, kako u sportu, tako i van njega.\n« Projekat „Nokaut za netoleranciju“ predstavljen i u Sarajevu\nNokaut netoleranciji zadat i na „Omladinskoj zlatnoj rukavici“ »


Uzbuna u Dodikovim redovima: “Ugroženo jedinstvo političkih partija u Republici Srpskoj” | Kakanj-X\nUzbuna u Dodikovim redovima: “Ugroženo jedinstvo političkih partija u Republici Srpskoj”\nProfesor Filozofskog fakulteta Univerziteta u Istočnom Sarajevu Drago Vuković kaže da je pojam političkog jedinstva jednog naroda vrlo podložan manipulacijama.\nLideri političkih partija iz bh. entiteta Republika Srpska prije tačno mjesec dana su usaglasili zaključke u vezi sa odlukom bivšeg visokog predstavnika u BiH Valentina Inzka o zabrani negiranja genocida.\nPolitički analitičar Radomir Nešković kaže za „Glas“ da se od početka pogrešno govori da je postignuto srpsko jedinstvo, jer zajednički stav u vezi sa Inzkovom odlukom ne znači jedinstvo.\n– Jedinstvo bi značilo jedinstven stav svih srpskih političkih partija po svim pitanjima, odnosno po svim ključnim pitanjima, a znamo da to nije slučaj. Lideri su usaglasili zaključke koje je podržala i Narodna skupština Republike Srpske, koji se odnose na nametnutu odluku bivšeg visokog predstavnika i na odnos prema OHR-u i za sada ih se svi pridržavaju. Stava sam da će se i ubuduće svi pridržavati tih zaključaka, bez obzira na tvrdnje i tumačenja koja se mogu čuti sa raznih strana da su oni već prekršeni – kaže Nešković.\n– Potreba za jedinstvom je osnovna pretpostavka bilo kog ozbiljnijeg djelovanja, ali danas, nažalost, politika ne počiva na tim postulatima nego na konfliktima, negacijama i interesima najnižeg nivoa. Srbi su u tom pogledu specifični, jer jedinstvu pribjegavaju samo u izuzetnim, kriznim situacijama – kaže Vuković.\nOn dodaje da ovaj posljednji primjer u vezi sa spornom odlukom bivšeg šefa OHR-a to najbolje pokazuje, ali ističe da se i u ovakvim slučajevima odmah prepoznaju pukotine političke prirode.\n– Pokazuje se najogoljenija dnevna politika koja u sprezi i po narudžbi određenih medija truje već zatrovane političke odnose. To je ozbiljna bolest politike, koja je kao virus duboko nagrizla samo biće politike bez šansi za nekakav brzi oporavak – zaključuje Vuković, misleći pri tome na istupe poslanika u Narodnoj skupštini Nebojše Vukanovića i Jelene Trivić koji, za razliku od lidera opozicije, nisu nasjeli na najnoviju Dodikovu igru.


Predstavnici Vlade Kosova i Evropske službe za spoljne poslove i Evropske komisije razgovarali su juče u Briselu o napretku normalizacije odnosa između Kosova i Srbije u proteklih godinu dana.\nKako je saopšteno, i EU i predstavnici Kosova su se složili oko važnosti primene sporazuma koji su postignuti u okviru dijaloga.\nEvropska služba za spoljne poslove i Evropska komisija su još jednom naglasili koliko je važno da Kosovo, bez daljih odlaganja, krene sa izradom statuta Asocijacije/Zajednice. Kosovo je, sa druge strane, ponovilo svoju posvećenost primeni ovog sporazuma, saopšteno je iz Kancelarije EU u Prištini.\nKada je u pitanju primena sporazuma o glavnom mostu u Mitrovici, obe strane, i EU i Priština, su izrazile svoje očekivanje da će radovi na mostu biti privedeni kraju što je pre moguće, u korist građana svih zajednica.\nPredstavnici EU očekuju, takođe što je pre moguće, ostvarivanje napretka u primeni sporazuma o energetici.\nMeđutim, naglašavaju da su zadovoljni primenom sporazuma o telekomunikacijama. „Ovim sporazumom se Kosovu daje mogućnost da ima sopstveni pozivni broj, a da srpska kompanija za telekomunikacije bude registrovana i dobije dozvolu za rad na Kosovu“, podsećaju u EU.\nEvropska služba za spoljne poslove i Evropska komisija su još jednom ponovili da je napredak Kosova ka EU čvrsto vezan za napredak dijaloga.\nPozvali su Kosovo da i dalje bude konstruktivno angažovano u procesu normalizacije odnosa sa Srbijom.\nKosovo je, sa druge strane, ponovilo svoju potpunu privrženost procesu dijaloga i evropskoj budućnosti, navode u saopštenju.\nOvaj sastanak u Briselu je, inače, održan u okviru Sporazuma o stabilizaciji i pridruživanju Kosova i EU. Taj sporazum je stupio na snagu 1. aprila 2016. godine.\n30.09.2020 Obuka za konobare, prilika za posao (227)\n30.09.2020 KM: Obustava rušenja lokala do daljeg (168)\n30.09.2020 Pregovori Srba i Bošnjaka oko škole u Drajčicima (165)\n30.09.2020 Raspodela sredstava iz Fonda za ekonomski oporavak sledeće nedelje (154)


LAZANSKI: Evropljani smatraju da je Amerika problematični džin, šta će ostati od NATO? | WebTribune\nHome IZBOR LAZANSKI: Evropljani smatraju da je Amerika problematični džin, šta će ostati od NATO?\nDa li je Donald Tramp odlukom da prizna Jerusalim kao glavni grad Izraela, zapravo, pokazao kako Evropljani i Amerikanci nemaju više isti pogled na svet. Ili o svim važnim pitanjima sile, korisnost sile i moralnost sile, oni imaju različita mišljenja. Evropljani veruju da se i bez primene sile približavaju svetu zakona i pravila, a time i dobroj transatlantskoj saradnji, Evropljani smatraju da su ušli u postistorijski raj, odnosno ostvarenje „trajnog mira” Imanuela Kanta.\nIdealisti bi rekli da Evropa danas živi u „postmodernom sistemu”, koji se ne temelji na ravnoteži moći već na odbacivanju sile i na samonametnutim pravilima ponašanja, odnosno da su državni ciljevi zamenjeni moralnom svešću. Da li to znači da su na primerima Severne Koreje i Jerusalima Evropljani postali jevanđelisti u ime svog „postmodernog” Jevanđelja međunarodnih odnosa? Ili je to nova evropska misija? Politička neslaganja na dve strane Atlantika postoje i oko Irana, Iraka, oko uloge UN, posebno oko izraelsko-palestinskih odnosa, migrantske krize. Zemlje EU žele svoj satelitski sistem globalnog pozicioniranja, grade svoje borbene avione umesto da kupuju američke, a sve što Vašington namerno ili nenamerno čini samo jača ujedinjenje Evrope.\nDonald Tramp je zaokupljen samim sobom, na međunarodnom planu pokazuje gubitak orijentacije, a ima i opsesiju kako će ga zapamtiti istorija. Najavio je i hteo bi „novi američki početak”, ali sa kim? Njegovi saradnici u Beloj kući jedan za drugim dolaze pod udar raznih istraga.\nTo još nije i državna kriza, ali svakako jeste gubitak političkog kapitala američkog predsednika. Istorija Bele kuće pokazuje da su u svom drugom mandatu američki predsednici po pravilu podložni skandalima i aferama, podležu hibrisu vlasti, ili pak gube kontrolu nad aparatom koji se osamostaljuje.\nEvropljani i Amerikanci sada su u koliziji političkih, a još više ekonomskih interesa, jer Ameri i nemaju iskustva u uspešnom promovisanju ideala i poretka bez primene sile. Američko sećanje na poslednjih 50 godina jeste sećanje na „hladni rat”, koji je na kraju dobijen snagom ekonomije, a ne spontanim trijumfom „moralne svesti”. Naravno, Evropljani priznaju da su SAD omogućile stvaranje nove Evrope predvodeći zapadne demokratske zemlje u pobedi u Drugom svetskom ratu, kao i u nalaženju rešenja za problem Nemačke.\nČak i danas evropsko odbijanje da ide zajedno s Amerikom u svaki rat i u svaki sukob u koji Vašington ulazi zavisi od američke spremnosti da primeni silu širom sveta protiv onih koji ne slušaju, koji su buntovnici, koji su neposlušni i koji su oličenje „carstva zla”.


Bush pozvao Iran da zaustavi aktivnosti obogaćivanja uraniuma\nPredsjednik Bush je pozvao Iran da zaustavi aktivnosti obogaćivanja uraniuma. U današnjim komentarima on je naveo da se Iran može suočiti sa mnogo težim ekonomskim i političkim sankcijama ukoliko nastave sa nuklearnim aktivnostima.\nPredsjednik Bush je rekao da bi nuklearno oružje u rukama iranske vlade bilo vrlo ozbiljan prijetnja svim ljudima. On je optužio Iran za kršenje medjunarodnih dogovora i obaveza jer nastavlja nuklearne aktivnosti koje su samo pokriće za razvijenje nuklearnog oružja.\nIranu se, od strane stalnih članice Vijeća Sigurnosti Ujedinjenih nacija i Njemačke, ponudjen stimulativni paket mjera da bi se ove aktivnosti ograničile. Ovaj paket mjera uključuje medjunarodnu pomoć iranskim naporima za izgradnju nuklearne elektrane.


POKAZNA VEŽBA „SRBIJA 2018“: Zajedno u vanrednim situacijama | SecuritySEE.com\nNaslovna Novosti U fokusu POKAZNA VEŽBA „SRBIJA 2018“: Zajedno u vanrednim situacijama\nPOKAZNA VEŽBA „SRBIJA 2018“: Zajedno u vanrednim situacijama\nPokazna vežba organizovana prošle nedelje je veoma značajna, jer nudi platformu za testiranje tehnologija razvijenih u okviru Programa koji ima za cilj promovisanje dijaloga i praktične saradnje između zemalja, zasnovanih na naučnim istraživanjima, tehnološkim inovacijama i razmeni znanja.\nOko 2.000 ljudi iz oko 40 zemalja učestvovalo je u velikoj pokaznoj vežbi koja je održana u Srbiji od 8. do 11. oktobra 2018. godine.\nOvom prilikom demonstrirano je reagovanje u slučaju prirodnih katastrofa i zemljotresa, a vežba je održana sa ciljem da ukaže na značaj saradnje i jačanja sposobnosti timova iz različitih zemalja, koji efikasno rade zajedno kako bi spasili živote u vanrednim situacijama. Multinacionalni objekat za telemedicinu i komandni sistem incidenta nove generacije, testirani su tokom ove vežbe.\nPokaznom vežbom demonstrirano je reagovanje u slučaju prirodnih katastrofa i zemljotresa, a sama vežba je održana sa ciljem da ukaže na značaj saradnje i jačanja sposobnosti timova iz različitih zemalja.\nVežbu je organizovao Sektor za vanredne situacije Ministarstva unutrašnjih poslova Republike Srbije i organizovao Evroatlantski centar za koordinaciju aktivnosti u pružanju hitnog odgovora NATO-a (NATO EADRCC), a vežba je trajala od 8. do 11. oktobra na teritoriji Mladenovca, Sopota i Aranđelovca.\nU ovoj međunarodnoj civilnoj terenskoj vežbi oko 2.000 učesnika iz 40 zemalja uvežbavalo je širok spektar operacija uklanjanja posledica vanrednih situacija.\n„Lekcije koje smo naučili će nam pomoći da u narednim godinama spasimo više života“, rekao je generalni sekretar NATO Jens Stoltenberg, koji je prisustvovao pokaznoj vežbi zajedno sa predsednikom Republike Srbije Aleksandrom Vučićem.\nZa scenario vežbe odabran je scenario zemljotresa. Vežba je predstavljala kaskadni lanac vanrednih situacija, od izlivanja Garaškog jezera (na 10 km udaljenosti od Aranđelovca), do pucanja brane koja je zatim uzrokovala poplave. Vežba je obuhvatila i hemijski akcident na više lokacija, kao i urušavanje zgrada.\nTokom vežbe, testiran je sistem koji pruža mogućnost lakše komunikacije nakon katastrofe i olakšava saradnju među timovima. Novinu predstavlja mogućnost da se sistem koristi na mobilnim uređajima i tako omogući jednostavan prenos informacija, na primer kroz deljene mape. Ova tehnologija se već primenjuje u Bosni i Hercegovini, Hrvatskoj, Crnoj Gori i Republici Makedoniji i dopunjuje i povezuje postojeće sisteme za hitne reakcije.\nTakođe, nakon ceremonije otvaranja, vatrogasno-spasilačka ekipa MUP-a Srbije, zajedno sa medicinskom ekipom iz Rumunije, izvela je pokaznu vežbu tokom koje su zbrinuli povređene u simuliranoj saobraćajnoj nesreći dva automobila i jednog bicikla. Medicinska ekipa zbrinula je povređene, dok su vatrogasci demonstrirali spasilačku tehniku uklanjanja krova, bočnih vrata i vetrobranskog stakla.\n„Ovaj projekat doprinosi povećanju stope preživljavanja i primenjuje se i u vojnom i civilnom kontekstu“, objasnio je doktor Ejup Turmus, savetnik i menadžer programa.\nPredsednik Republike Srbije Aleksandar Vučić podsetio je na činjenicu da je Srbija uvidela značaj međusobne pomoći i saradnje nakon poplava 2014. godine, kada su u pomoć iz inostranstva došla 22 tima sa više od 600 spasilaca. Kako je rekao, prirodne katastrofe su danas veoma složeno pitanje zbog njihove velike nepredvidivosti i zato je odgovor na njih veoma kompleksan zadatak koji od nas traži koordinaciju, saradnju i spremnost.\nDa bi se spasili životi u vanrednim situacijama, neophodan je i brz pristup. Multinacionalni objekat za telemedicinu i komandni sistem incidenta nove generacije, testirani su tokom vežbe građanske spremnosti. Ovaj projekat putem savremenih komunikacionih tehnologija, omogućava direktan kontakt sa medicinskim specijalistima koji mogu da procene stanje pacijenata i daju preporuke kako dalje postupati. Jedinstvenost ovog projekta leži u mogućnosti da međusobno poveže spasilačke timove i međunarodnu mrežu medicinskih specijalista.\nSaradnja i pomoć u vanrednim situacijama\n„Srbija treba da bude partner i da učestvuje u različitim aktivnostima i stvarnim vanrednim situacijama“, izjavio je direktor međunarodne terenske vežbe Evroatlantskog centra za koordinaciju aktivnosti u pružanju hitnog odgovora (EADRCC) pri NATO-u Klaudiu Zoikaš za Radio Slobodna Evropa.\nKakvu korist Srbija može imati od ove saradnje? Ono što je sigurno to je da katastrofe neće prestati, pa tako da ne smemo prestati da uvežbavamo. Srbija može i mora učestvovati u ovim vežbama, kao što je to činila ranije.\nU slučaju stvarne vanredne situacije, država, ukoliko je ozbiljno pogođena razmerama katastrofe, može se pozvati na međunarodni mehanizam za koordinaciju odgovora na katastrofu. Jedna od opcija je da kontaktira NATO centar EADRCC, a Srbija je sa ovim centrom sarađivala i ranije.\nNačelnik Sektora za vanredne situacije MUP-a Srbije Predrag Marić izjavio je da je ponosan na stručnost i spremnost ljudi koji su uključeni u upravljanje u slučajevima prirodnih katastrofa, poplava, zemljotresa, ali da Srbiji nedostaju određeni segmenti za spašavanje, pa je u tom smislu međusobna saradnja i pomoć ostalih država veoma značajna.\n„Ne možete reći da je jedna zemlja „spremnija“ od druge. Daću vam primer – Srbija ima najsavremeniji sistem koji snima fotografije sa različitih lokacija i čini ih dostupnim u realnom vremenu onima koji donose odluke u Beogradu ili negde drugde. Imali smo cepelin iznad jedne od lokacija na kojoj se organizuje vežba. Ja to do sada nisam imao prilike da vidim na nekim drugim vežbama. Tako da, ako posmatrate različite zemlje, svaka od njih je u nečemu dobra, u nečemu bi mogla da se unapredi. To je ono što je sjajno kod ove vežbe – imamo učesnike iz toliko zemalja koji rade zajedno i pokazuju tehnologiju kojom raspolažu, tako da mi praktično učimo jedni od drugih“, izjavio je Zoikaš za Radio Slobodna Evropa.\n„Srbija 2018″ je najveća vežba koju je organizovao Evroatlantski centar za koordinaciju aktivnosti u pružanju hitnog odgovora (EADRCC), a Srbija je ove godine po prvi put bila domaćin.\nPrethodni članakVI Međunarodna konferencija SAMKB „Korporativna bezbednost u Republici Srbiji 2018”\nSledeći članakVIII Beogradski bezbednosni forum „Zajedništvom do odgovora na novu normalnost“


Srbija: Zamena starih ormarića za struju o trošku EPS-a - Serbia Energy Serbia Energy Balkan I Energetika - Srbija: Zamena starih ormarića za struju o trošku EPS-a\nSrbija: Zamena starih ormarića za struju o trošku EPS-a\n12. September 2020. / Srbija Energetika\nPotrošači su se često bunili zašto moraju da plaćaju održavanje mernog mesta, a u stvari ta stavka na računu ne postoji, nego samo „trošak garantovanog snabdevača” i u vezi je sa troškovima izdavanja računa\nStari drveni ormarići za struju koji se nalaze u zgradama biće do kraja ove godine zamenjeni novim – metalnim ili plastičnim, i preći će u vlasništvo operatora distributivnog sistema „EPS distribucije”, pri čemu potrošači neće snositi troškove njihove zamene.\nOva promena rezultat je odluke Saveta Agencije za energetiku AERS donete krajem maja ove godine, kojom se daje saglasnost na plan preuzimanja mernih uređaja, merno razvodnih ormana i drugih uređaja u objektima postojećih kupaca. Do sada je, kako je potvrđeno, zamenjeno oko 600.000 ovih kućišta od ukupno 3,6 miliona mernih mesta, koliko ih ima u Srbiji.\nKako se navodi na sajtu, prevođenje mernih uređaja, merno razvodnih ormana i priključnih vodova u vlasništvo operatora distributivnog sistema podrazumeva njihovo bolje održavanje, kontrolu i zamenu savremenijom opremom u cilju povećanja tačnosti merenja i smanjenja gubitaka električne energije u distributivnom sistemu.\nTo je, ističu u AERS-u, u interesu i krajnjih kupaca i distribucije. U cilju ispunjenja svoje obaveze, operator distributivnog sistema je u planu dao pregled aktivnosti za preuzimanje mernih mesta u narednom periodu, uključujući pravovremeno i tačno informisanje kupaca o ovoj obavezi. Preuzimanje merno razvodnih ormara obavljaće se na teritoriji čitave Srbije.\nInače, na ovaj posao obavezuju i zakoni o energetici i stanovanju. A u EPS-u su ga protekle dve decenije najviše otežavale procedure nabavke novih brojila i nerešena vlasnička prava u stambenim zgradama. Problem je dodatno pravila i činjenica da su se merna mesta neretko vodila i na preminule stanare.\nUpitani da li prelazak ovih brojila u vlasništvo „EPS distribucije” znači da građani više neće plaćati održavanje mernog mesta na koje su se najčešće i žalili, mr Željko Marković, konsultant za energetiku u „Dilojtu” i bivši direktor u EPS-u, kaže da takva stavka nikada i nije postojala na računu.\n– Stavka „održavanje mernog mesta” ne postoji na računu, već samo stavka „trošak garantovanog snabdevača”, koju često pogrešno nazivaju održavanje mernog mesta. Stavka „trošak garantovanog snabdevača” se ne odnosi na održavanje mernog mesta za koje je zadužen operator distributivnog sistema, već na troškove garantovanog snabdevača, odnosno javnog preduzeća EPS, i u vezi je s troškovima izdavanja računa. Ta stavka tako ostaje u računima, bez obzira na to da li je „Distribucija” preuzela ili nije preuzela merno mesto – objašnjava naš sagovornik.\nKako kaže, u skladu sa važećim zakonom o energetici, „EPS distribucija” je u obavezi da preuzme sve merne uređaje, merno-razvodne ormane, priključne vodove, instalacije i opremu u merno-razvodnom ormanu.\n– Ranije, pre izlaska ovog zakona, kupci su prilikom priključenja na distributivnu mrežu investirali u opremanje svog mernog mesta (orman sa brojilom), čime je ono ostajalo u vlasništvu kupca električne energije, a ne „Distribucije”. Sa druge strane, „Distribucija” je održavala merno mesto i zamenjivala brojila u slučaju kvara, iako to brojilo nije bilo u vlasništvu „Distribucije” – kaže naš sagovornik.\nDakle, ističe, ulagala je novac u održavanje mernog mesta, koje u formalnom pogledu nije njena imovina.\n– Stoga je to bilo potrebno zakonski regulisati i zato je 2014. godine, stupanjem na snagu Zakona o energetici, naloženo „EPS distribuciji” da preuzme ovu opremu u svoja osnovna sredstva, budući da joj je dužnost da ih održava u ispravnom stanju – objašnjava Marković.


Dan online - Hronika: Cetinjanin ostaje u pritvoru - 2019-11-21\nHronika ODBIJENA ŽALBA BRANIOCA SAVA LIPOVINE Cetinjanin ostaje u pritvoru\nCetinjanin Savo Lipovina ostaće u pritvoru zbog sumnje da je 23. decembra 2017. godine, na Cetinju, postavio eksplozivnu napravu pod „pežo” u kojem su bili Stevo Vujović i Nikola Kaluđerović. Na teret su mu stavljena krivična djela teško ubistvo u pokušaju i nedozvoljeno držanje oružja i eksplozivnih materija. Viši sud u Podgorici produžio mu je pritvor zbog opasnosti da bi, ukoliko se nađe na slobodi, mogao ponoviti djelo za koje se sumnjiči. Na tu odluku žalio se njegov branilac, ali je Apelacioni sud žalbu odbacio kao neosnovanu.\nOsumnjičeni je bombu aktivirao preko daljinskog, kada je Kaluđerović zadobio teže, a Vujović lakše tjelesne povrede.\nU odluci Apelacionog suda navedeno je da je osnovana sumnja u krivicu Cetinjanina potvrđena, prije svega, iz izvještaja o hemijskom vještačenju na osnovu kojeg proizilazi da su tragovi eksploziva PETN izuzeti sa lica mjesta isti kao oni pronađeni na točku upravljača, ručici mjenjača, ručki ručne kočnice i ladice koja se nalazi ispod suvozačkog sjedišta u vozilu marke „reno megan“, koji su vlasništvo okrivljenog.


Zbog protivljenja najavljenoj poseti ruskog ministra spoljnih poslova, Natan Albahari iz Pokreta slobodnih građana dobio je opasne pretnje. U isto vreme, Dveri traže otkazivanje dolaska nemačkog kancelara, valjda kao odmazdu. A ni za pola sata obraćanja u Dnevniku RTS-a predsednik Srbije nije uspeo jasno saopštiti šta je tačno njegova spoljna politika\nOd trenutka kada je prvi put pomenuta, poseta ministra spoljnjih poslova Ruske Federacije Sergeja Lavrova predmet je brojnih nedoumica. I ništa se nije razrešilo kada je u ponedeljak ujutru potvrđeno da on neće doći u Beograd gde je, pored ostalog, nameravao da proslavi Dan Rusije u ruskoj ambasadi. Ipak, njegova najavljena pa otkazana poseta poslužila je kao politički lakmus papir za sve aktere u Srbiji, ali i van nje.\nPropali dolazak u Srbiju ruskog ministra spoljnih poslova – jed


Meksiko: Bezbedno uklonjen opasan radioaktivni materijal\nMeksička služba za nuklearnu bezbednost uspela je da bezbedno ukloni paket s radioaktivnim kobaltom-60 koji se gotovo nedelju dana nalazio u jednom kukuruznom polju gde su ga ostavili lopovi koji su ga ukrali, izjavio je sinoć direktor te službe Huan Ajbenšuc.\nOn je rekao da je opasni materijl pokupljen uz pomoć robota i da je smešten u sigurnosni kontejner koji će biti transportovan u jedan pogon za uništavanje nuklearnog otpada. Kobalt-60 je prevožen kamionom koji je ukraden 2. decembra u centralnom Meksiku, podsetila je agencija AP.\nMeksičke vlasti su dva dana kasnije pronašle taj kamion, ali je kontejner s radioaktivnim materijalom bio prazan. Taj opasan materijal je kasnije otkriven na jednom polju u blizini mesta gde je pronađen kamion. Pet osoba je uhapšeno zbog sumnje da su povezani sa tom krađom.\nDeca prolaze kroz pakao kako bi na Zapadu bilo ČISTOG VAZDUHA: Crvena prašina im peče oči, kopaju golim rukama, a imaju samo 4 GODINE (FOTO, VIDEO)\nPočela trka za neslućena BOGATSTVA NA DNU OKEANA: Sve velike sile su prionule na posao, ali jedna STOJI SA STRANE


Vojnotehnička saradnja Srbije i Belorusije – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Vojnotehnička saradnja Srbije i Belorusije\nVojnotehnička saradnja Srbije i Belorusije\nRTV Vojvodina 07/06/2017 Ekonomija\nBEOGRAD – Ministar odbrane Zoran Đorđević danas je sa delegacijom Državnog vojno-industrijskog komiteta Belorusije i kompanija odbrambene industrije Belorusije, razgovarao o unapređenju vojnotehničke saradnje dve zemlje.\nMinistar odbrane je beloruskoj delegaciji, koju je predvodio prvi zamenik predsednika Državnog vojno-industrijskog komiteta Igor Demidenko, preneo pozitivne impresije nakon nedavne posete Belorusiji i učešća na sajmu naoružanja i vojne opreme “MILEX 2017” u Minsku.\nĐorđević je istakao da je Ministarstvo odbrane opredeljeno za dalje intenziviranje saradnje u oblasti odbrane, kao i ukupnu privrednu saradnju Srbije i Belorusije.\nPoseta visoke delegacije Belorusije i njenih privrednika predstavlja nastavak realizovanih intenzivnih bilateralnih aktivnosti vojnotehničke saradnje, u vezi sa zajedničkim projektima u oblasti istraživanja, razvoja i proizvodnje naoružanja i vojne opreme, saopštilo je Ministarstvo odbrane.\nRusija, Turska i Zapad protiv koncerta Tompsona u Mostaru\nSrbija uzima kredit od Abu Dabija od oko milijardu dolara


"OD OVOGA JE BOLJE TRETIRANA ŽIVOTINJA": Ovih 29 pravila mora da poštuje žena u Šerijatu! - Počni Ponovo\nHome /“OD OVOGA JE BOLJE TRETIRANA ŽIVOTINJA”: Ovih 29 pravila mora da poštuje žena u Šerijatu!\n“OD OVOGA JE BOLJE TRETIRANA ŽIVOTINJA”: Ovih 29 pravila mora da poštuje žena u Šerijatu!\nŠerijatski zakon veoma je strog, isključiv i restriktivan kada su sloboda i prava žena u pitanju, ali njegova primena veoma varira od zemlje do zemlje.\nNakon prošlogodišnjeg osvajanja Avganistana, javnosti se obratio portparol talibana Zabihulah Mudžahid koji se posebno osvrnuo na prava žena, koja su brutalno bila kršena tokom njihove prethodne vladavine i poručio da će “one imati sva prava u okviru Šerijata“.\nNakon prošlogodišnjeg povratka Talibana na vlast, ceo svet je žalio nad sudbinom avganistanskog naroda kojem predviđaju povratak u mračno doba šetijatke diktature, predstavnici talibana poslednjih dana zovu žene da se pridruže njihovoj budućoj vladi. Ipak, mnogi su skeptični prema ovoj drastičnoj promeni i smatraju da je Avganistan dolaskom talibana ipak postao ekstremno opasno mesto za žene.\nMeđunarodni stričnjaci smatraju da će mnoge slobode biti oduzete avganistanskim ženama u budućem poretku, kao kada su talibani prošli put bili na vlasti (1996. do 2001. godine). One su tada trpele nehumanu represiju. Revolucionarno udruženje žena Avganistana (RAVA) objavilo je listu pravila koja “nudi samo kratak uvid u pako u kojem su Avganistanke bile prisiljene da žive pod talibanima“.\nU ovom izveštaju one navode sledeće: “Talibani se prema ženama ponašaju gore nego prema životinjama. Dok je protivzakonito da se ptice drže u kavezima, avganistanske žene bile su zarobljene unutar zidova svoje kuće. Žene nemaju značaja u očima talibana, osim ako se ne bave rađanjem dece, zadovoljavanjem muških seksualnih potreba ili iscrpljujućim kućnim poslovima”.\n– Žene nisu smele da nose odeću jarkih boja, odnosno, kako su to talibani nazivali, “seksualno privlačne boje”.\n– Promenjeni su nazivi svih mesta koaj su uključivala reč “žene”. Na primer, “ženski vrt“ je preimenovan u “prolećni vrt“.\nKako funkcioniše Šerijat?\nKao i svaki pravni sistem, Šerijat je složen i njegova praksa se u potpunosti oslanja na kvalitet i obuku stručnjaka. Islamski pravnici izdaju smernice i presude, a smernice koje se smatraju formalno pravnim rešenjima zovu se fetve.\nZa takve zločine predviđena kazna uključuje i amputaciju dela tela. Talibani slede ekstremnu verziju Šerijata u kojoj se praktikuju javna pogubljenja i amputacije delova tela, zabranu slušanja muzike, gledanja televizije i premlaćivanje muškaraca koji se nisu molili pet puta dnevno ili su brijali bradu.\nKoliko se strogo tumači i poštuje Šerijatsko pravo, delimično ili u celosti, razlikuje se od zemlje do zemlje i zavisi od nadležne vlade.\nNeke zemlje su odlučile da usvoje nekoliko aspekata šerijatskog prava u kombinaciji sa sistemima evropskog stila, dok ga druge, uključujući Saudijsku Arabiju, Katar i Iran, mnogo radikalnije slede.


ODRŽIVI RAZVOJ – BORBA ZA VODU: Cilj broj 6 UN Agende održivog razvoja 2030. – Adria Media Group\nVreme nam curi, kap po kap. Prema podacima Ujedinjenih nacija (UN), nestašica vode pogađa 40 odsto stanovništva, a ovaj procenat će rasti s povećanjem globalne temperature izazvane klimatskim promenama.\nU nadležnim institucijama u Vojvodini s kojima smo kontaktirali rečeno nam je da rešavanje problema arsena u vodi – nije u njihovoj nadležnosti! Upravo ovakav odnos nadležnih dovešće do katastrofalnih posledica, pa je krajnje vreme da se i naše društvo pozabavi problemom koji nam je iza ćoška.\nNaša ambicija je da svojim poslovanjem stvaramo bolji svet kroz celokupan lanac vrednosti – od prvog zrna ječma do pune čaše našeg piva.\nKako bi zadovoljila najsavremenije svetske standarde, voda koja se crpi iz bunara, s dubine od 60 metara, prolazi kroz poseban proces obrade i prečišćavanja. Kao rezultat dobijaju se četiri tipa vode – filtrirana (sanitarna) voda, tehnička voda, koja se koristi u pogonima pakovanja piva, voda koja se koristi u pogonima energetike i voda visokog kvaliteta, koja se koristi za proizvodnju piva punog ukusa.\nIWAY standard – pozitivan uticaj na okolinu\nPišu: M. Branković – J. Pronić – M. Radenković\nPosted in Društvena odgovornost, VestiTagged Adria, ADRIA MEDIA, Adria Media Group, AMG, Apatinska pivara, Heineken, HEMOFARM, IKEA, Održivi razvoj, UN, UN Agenda, Vode


22. septembra, 2021 Vesti iz Srbije Napišite komentar\n,,Privilegija je što ću nastaviti da radim sa UNICEF-om u ovom istorijskom trenutku. Naš rad nikad nije bio potrebniji niti urgentniji. Kao i 1946. godine, ponovo smo pozvani da pomognemo deci, njihovim porodicama i sistemima na koje se oslanjaju da izađu iz ove krize. Već smo to radili, i možemo ponovo. Sa ovih 75 godina iskustva možemo da osiguramo da dečija prava, kao i investicije za decu, budu prioritet. Zajedno sa partnerima, decom i mladima, možemo da osmislimo nova rešenja kako bi svako dete imalo podršku u ranom razvoju, pristup zdravstvenim uslugama i obrazovanju, zaštitu, kao i podršku u očuvanju mentalnog zdravlja. Sada je trenutak da odvažno i brzo delujemo da bismo obezbedili budućnost svoje dece i sveta kakav želimo”, rekla je Ana Ivanović.\nTagovi: aleksandar saša đorđević - Ana Ivanović - produžili ugovor - unicef


Više pucnjava u Teksasu, ima žrtava - Nova Borba\nPucnjava u Ostinu Foto: Twitter/doritosr\nViše pucnjava u Teksasu, ima žrtava\nU centru Ostina, glavnog grada američke države Teksas, došlo je do pucnjave.\nKako javljaju lokalni mediji, jedna žena je ubijena, a moguće je da ima više žrtava. Prema tim infomacijama, između četiri i šest osoba je povređeno. Pojedini mediji prenose da je u bolnicu preveženo troje ljudi.\nPolicija iz Ostina na “Tviteru” je saopštila da građani ne dolaze u centar grada, jer je napadač još uvek na slobodi. Kako je upravo saopšteno, na istom mestu je došlo do odvojenih pucnjava, a policija navodi da je situacija pod kontrolom i da su ta mesta sada sigurna.\nNa društvenim mrežama već su se pojavili snimci lica mesta na kojima se vidi da je policija opkolila jednu zgradu, da su došli i vatrogasci, te da se uprkos apelima policija u neposrednoj blizini okupio veliki broj ljudi.\nPolicija je na "Tviteru" pozvala građane da im dostave informacije o pucnjavi kao i svoje video zapise sa lica mesta


Bandović: Napredak u reformama bi negativno uticao na "staru-novu" vladu - Politika - Dnevni list Danas\nPočetna » Vesti » Politika » Bandović: Napredak u reformama bi negativno uticao na „staru-novu“ vladu\nBandović: Napredak u reformama bi negativno uticao na „staru-novu“ vladu\nDirektor Centra za bezbednosnu politiku (BCBP) Igor Bandović izjavio je u intervjuu FoNetu da je ovogodišnji Izveštaj Evropske komisije o Srbiji jedan od najkričnijih do sada, ali da nema nikakva očekivanja, jer bi „napredak na polju reformi, naročito u borbi protiv korupcije, za vlast predstavljao štetu“.\nPrema njegovom viđenju, Izveštaj Evropske komisije prvi put „preslikava“ probleme, naročito u delu o nedostatku pluralizma i to na način na koji na to ukazuju i organizacije civilnog društva, deo medija i novinara.\n„U političkom smislu smo došli do trenutka kada više ne možemo da fingiramo reforme, ni u pravosuđu, ni u borbi protiv korupcije“, ali se Bandović plaši da napretka neće biti, jer bi taj napredak praktično negativno uticao na „staru-novu vladu“.\nOn zato nema očekivanja i misli da će stvari izgledati isto, „jer se vlada nije pokazala sposobnom da reši nagomilane probleme koji se odnose, pre svega, na demokratiju i valdavinu prava“.\nNa unutrašnjem planu „doterali smo cara do duvara“, predočio je Bandović i precizirao da bi svaki napredak bio „šteta za vlast“, naročito u domenu „borbe protiv korupcije, jer bi mnogi poznati i istaknuti članovi vlasti mogli da dođu u neprijatnu situaciju da se nađu pred tužilaštvom“.\nNjegov je utisak da se zvaničnici u Srbiji „ne uzbuđuju mnogo ni zbog međunarodnog plana i to se vidi iz njihovih reakcija“, jer tumače da su evropske okolnosti takve da „packe koje dobijaju za njih ne predstavljaju crveni alarm“.\nOd Izveštaja Evropske komisije za Bandovića je „važnija“ vest o novoj-staroj mandatarki, koju tumači kao najavu kontinuiteta politike.\nOna „naglašava tendenciju za budućnost, odnosno najavljuje da se u narednom periodu ništa u Srbiji neće promeniti“, ukazao je Bandović, koji smatra da je komesar za proširenje i susedstvo Oliver Varhelji „kritičan izveštaj predstavio na veoma blag način“.\nTo je povezao sa činjenicom da Varhlelji dolazi iz zemlje „koja ima iste ili slične probleme zbog kojih bi on morao da kritikuje Srbiju“.\nUpitan kakve bi posledice mogle nastupiti po Srbiju na osnovu Izveštaja, Bandović je mišljenja da je „sam Izveštaj posledica i da ukazuje na to da su neki ljudi u Evropskoj komisiji izgubili strpljenje sa Srbijom“.\nOn, za sada, ne vidi šansu da se aktivira „takozvana balansna klauzula i da Evropska komisija odluči da otvori neka od poglavlja koja smo zatvorili, odnosno da odemo u regresiju, ali misli da će Izveštaj biti jedna vrsta štapa, pre svega, u budućim odnosima Srbije i država članica“.\nBandović, istovremeno, smatra da je u odnosima sa Evropskom unijom uspostavljena neka vrsta „nove normalnosti“ u kojoj se predsednik Srbije, van ustavnih ovlašćenja, bavi svim temama, od spoljne politike, do ekonomije.\nUpitan da li predsednik zapravo i jeste odgovoran, jer praktično sam odlučuje o većini stvari u zemlji, on je odgovorio da to može da se tumači na takav način, ali da on misli da predsednik zna da „kritički intoniran Izveštaj Evropske komisije neće izroditi bilo kakave pozitivne promene“.\nZato je jednom deklarativnom izjavom o preuzimanju krivice, zapravo zaštitio i abolirao od odgovornoti sve „svoje institucije čiji je rad u Izveštaju kritikovan“, iako su i tužilaštvo i pravosuđe u celini, REM i druge insititucije odgovorne za sprovođenje određenih politika ili za nerad, predočio je Bandović.\nOn je saglasan sa opaskom da su stranke izvan parlamenta, i kroz Izveštaj i kroz sastanak sa komesarom Varheljijem, „prepoznate kao opozicija“, ali i potvrda teze da u Srbiji „nema političkog pluralizma u Srbiji“.\nPovodom najave izvestioca Evropskog parlamenta za Srbiju Vladimira Bilčika da će ključni sagovornik evroparlamentaraca biti upravo ta „jednostranačka“ skupština, Bandović je objasnio da „predstavnici EU i njenih organa i insititucija moraju da rade sa izabranim predstavnicima zakonodavne ili izvršne vlasti, ali da to ne umanjuje značaj kritike na rad te vlasti“.\nOsim toga, Bandović najavu formiranja ministarstva za ljudska prava i dijalog tumači kao „fingiranje stvarnosti, jer ne postoji politička želja za suštinskim dijalogom“, koji bi trebalo da se odvija na ravnopravnim osnovama, a ne da se time bavi neki državni organ.\nUpitan da li EU ima bilo kakva očekivanja od Srbije, mimo Kosova, on je odgovorio da je, pre svega, jasno da „Srbija nije shvatila ozbiljno kritike, jer se reakcije na Izveštaj svode na kritiku kritika“, poput ocene premijerke o paušalnim zapažanjima bez argumenata.\nBandović predviđa i da se u pogledu Kosova u narednom periodu neće „desiti ništa suštinski važno“, uprkos očekivanjima EU o sveobuhvatnom sporazumu o normalizaciji odnosa,.\nKako je obrazložio, „potencijalni sporazum mogao bi da utiče na izborni rezultat Aleksandra Vučića na predsedničkim izborima i on nema interes da ozbiljno uđe u završetak tog procesa“.\nNa pitanje zašto je EU osetljiva na nasilje koje prema građanima sprovodi režim u Belorusiji, a nije na takav način osetljiva na nasilje policije u Srbiji, Bandović je uzvratio „da je reč o tome da smo zemlja kandidat i da Evropska komisija pokušava stvari da reši razvojno“.\n„Ako kaže ‘vi ništa ne valjate’, time smanjuje sopstveni prostor za delovanje“, precizirao je Bandović, koji smatra da je Evropskoj komisiji jasno da se na ovom prostoru „Srbija klacka između različitih sila i ne želi da je pogura u naručje neke treće zemlje“.\n„Od svih zemalja, mi imamo najmanju usklađenost spoljne politike sa EU, svega 60 odsto, dok Severna Makedonija ima više od 80 odsto“, naglasio je Bandović i zaključio da u tom kontekstu „mi ni deklarativno nismo za EU“ i da oni mogu postaviti pitanje da li ste sa nama ili ste protiv nas.\nBeogradski centar za bezbednosnu politikuIgor BandovićIzveštaj EKBeograd\nZvezda: Dali smo ponudu Radonjiću\nEšerihija u vodi kragujevačkog jezera u Šumaricama: Ne preporučuje se kupanje\nKosovo: Predstavnici Sudskog i Tužilačkog saveta odbili da dođu na sastanak o proveri u pravosuđu\nPredsednik Republičke izborne komisije (RIK) Vladimir Dimitrijević izjavio je danas, povodom ponovljenih izbora u Velikom Trnovcu, da je RIK uradila "sve što je u njenoj moći" i imenovala novi sastav biračkog odbora na tom biračkom mestu, i da se nadaju da će ovoga puta "imati i više sreće, znanja i veštine" da te izbore dovedu do kraja.\nSastanak lidera Evropske unije i Balkana, koji je održan...


DVA PEŠAKA POVREĐENA kod Sava Centra! - Informer\nU dve odvojene nesreće nešto pre ponoći u Beogradu su povređena dva pešaka, od kojih jedan teže, rekla je jutros portparolka Hitne pomoći Nada Macura.\n- U 23.15 kod Centra Sava na Novom Beogradu, na isključenju za centar grada povređena je žena (55). Ona je bila bez svesti i prevezena je na reanimaciju Urgentnog centra - kazala je Macura.\nPrema njenim rečima na istoj lokaciji druga ekipa Hitne pomoći intervenisala 15 minuta kasnije, kada je povređen drugi pešak.\n- U 23.30 kod Sava centra povredjena je žena (50). Ona je upućena ortopedu u Urgentni centar - navela je Macura.\nHitna pomoć intervenisala je protekle noći ukupno 94 puta, od čega je 15 intervencija bilo na javnom mestu, a od hroničnih bolesnika najviše su se javljali hipertenzičari.\nNesreća udes Beograd Sava Centar Hitna pomoć


Tabu 21. veka: Dizajn toaleta | Republika Srpska\nNaslovna Zanimljivosti Tabu 21. veka: Dizajn toaleta\nTabu 21. veka: Dizajn toaleta\nU eri političara porno zvezda, legalizacije marihuane i istopolnih brakova izgleda da liberalni umovi ne poznaju granice, ali kada je reč o kupatilima to je još uvek tema o kojoj se malo priča u visokom društvu, piše CNN.\n„Niko to ne zna bolje od mene“, rekla je kroz smeh viši predavač na Arhitektonskom fakultetu Bartlet i vodeći stručnjak za toalete Barbara Pener.\n„Svi me pitaju zašto ne govorim o Ssekspiru ili nečem lepom, međutim teško je o toaletima govoriti ozbiljno i kritički“, kaže ona.\nAli, ova autorka „Kupatila 2014“ želi to da proba, pošto veruje da postoji nešto nezdravo u načinu na koji ljudi vide i odnose se prema objektima za najintimniju upotrebu.\nKroz izložbu „Toaleti: Evolucija ili revolucija“ koja je organizovana kao deo Londonskog festivala dizajna, Pener kritikuje dizajn koji je dominirao ovom erom.\n„Mi želimo da o našim modelima mislimo kao o normalnim i prirodnim“, rekla je ona i objasnila da je cilj izložbe da ukaže zašto toaleti izgledaju kao što igledaju i da pokaže načine kako još mogu izgledati.\nNa izložbi su predstavljene fotografije koje pokazuju različite stilove u dizajnu kupatila i estetike u 20.\nveku koju Pener ocenjuje „kao belu, funkcionalnu i korisnu…\npošto je toalet bio simbol modernih vrednosti higijene i čistoće, a treba da predstavlja i napredak civilizacije“.\nIzložba pokazuje i alternative – od standardnog dizajna do modernog koji naglašava zadovoljstvo i stil stavljajući kupatilo u istu ravan sa ostalim prostorijama u kući.\nU današnje vreme, kupatila su moderna, a „igra“ se sa tehnologijama koje se ubacuju, menjaju, prilagođavaju, kao na primer samo-čišćenje, kontrolisana temperatura, različiti modeli…\nMeđutim, Pener smatra da popularizacija novog koncepta zahteva promenu u kulturi shvatanja tih prostorija, a samim tim i dizajna.\n„To se na primer desilo sa seksom, a ja i dalje verujem da su kupatila i dalje tabu tema“, kaže Pener koja smatra da ljudi imaju psihološki poremećaj što se ove teme tiče.\n„Ja bih to nazvala šizofrenijom.\nUobičajeno je da ljudi potroše i po 25.000 dolara za kupatilo, ali javnosti bi trebala da ostanu nevidljiva“, kaže ona.


Tivat prvi u Crnoj Gori dobio vozilo za gašenja požara na visini - CdM\nTivat prvi u Crnoj Gori dobio vozilo za gašenja požara na visini\nPredsjednik opštine Tivat Siniša Kusovac predao je danas ključeve vatrogasne hidraulične platforme za gašenje požara i spašavanje na visini, prve u Crnoj Gori, komandiru Službe zaštite i spašavanja Tivat (SZS), Zoranu Barbiću.\nKako je saopšteno iz službe predsjednika opštine Tivat, na gradskoj rivi Pine prezentovani su rad i performanse korpe radne visine 27 metara, kao i smotra vozila, opreme i tehnike Službe zaštite i spašavanja Tivat.\nKusovac je izrazio zadovoljstvo što SZS Tivat prvi u Crnoj Gori dobija tu vrstu vozila, za čiju nabavku je bilo obezbijeđeno oko 100.000 eura, a pripadnici Službe već su prošli obuku za rukovanje.\n“Hidraulična platforma naravno ne treba da bude oprema samo za Tivat, već, za slučaj potrebe, da budemo na usluzi i za sve primorske opštine. Možemo da se pohvalimo da naša služba zaštite predstavlja jednu od tehnički najopremljenijih u Crnoj Gori, što naravno predstavlja i zadatak za njih da, uz ovakvu tehničku opremljenost, u bilo kojoj situaciji po bilo kom osnovu mogu promptno da reaguju. Profesija vatrogasca i spasioca je globalno jedna od pet najpoštovanijih i sada je na njima da uvijek budu, kao i od sada, adekvatno pripremljeni za reakciju i da sa požrtvovanjem rade na čast svima nama”, rekao je on.\nBarbić je istakao da je u Službu zaštite i spašavanja Tivat uloženo oko 250.000 eura i zahvalio se opštini što je prepoznala da je ta služba od velikog značaja za građane i posjetioce.\n„Radi se bez sumnje o vozilu od velikog značaja za primorski region. Platforma ima horizontalni dohvat korpe minimum 17 metara, nosivost 400 kilograma, a do korpe vode aluminijske pomoćne stepenice uz hidraulični most. Vozilo, pored ostalog, ima monitor za gašenje požara na platformi, agregat za električnu energiju, ventilator za dim, crijeva visokog pritiska i spremnik za komprimirani vazduh, dva kompleta izolacionih aparata za disanje, motornu pilu za drvo, hidraulično vitlo i dva svjetlosna reflektora“, rekao je komandir SZS Tivat.\nPredstavnici opštine, Direktorata za vanredne situacije, javnih preduzeća i brojni posjetioci na Pinama, imali su priliku da vide prezentaciju svih operacija platforme, njen horizontalni domet, spašavanje i evakuaciju, te gašenje sa visine, koje je izvedeno preko jarbola školskog broda „Jadran“.\n“Istovremeno je akcija SZS obezbijeđena i sa mora, odakle je dejstvovao vatrogasni brod „Jovana“. Prava atrakcija za posmatrače bila je prezentacija dizanja i transporta nosila sa povrijeđenom osobom”, navode u kabinetu predsjednika opštine Tivat.\nTagspožari Siniša Kusovac Tivat vatrogasci\nZato što Tivat ima najviše visokih zgrada u Crnoj Gori\nKusovče dragi, vozilo ovakvog tipa postoji u više gradova naše nam zemlje godinama unazad. Nije ovo vozilo nikakva revolucija, još pogotovu sto je polovno…A svaka čast na nabavci pa da je malo koristite osim povodom lijepih manifestacija\nRadiću u Vojsci Crne Gore, želim da doprinesem svojoj zemlji\nŠkola za medalju


Vozači oprez: Poledica, odroni i klizišta usporavaju saobraćaj | Hercegovina Press\nVozači oprez: Poledica, odroni i klizišta usporavaju saobraćaj\nMagla jutros smanjuje vidljivost na putevima uz rijeke Bosnu, Savu i Lašvu, te na širem području Tuzle i Sarajeva, dok su odroni učestali na putnim pravcima Sarajevo-Foča, Crna Rijeka-Jajce, Srbljani-Bosanska Krupa, Mostar-Nevesinje, Prozor-Jablanica i Konjic-Mostar-Doljani, saopšteno je iz Auto-moto saveza Srpske.\nAMS apeluje da vozači prilagode vožnju trenutnom stanju i uslovima na putu.\nSaobraćaj je usporen na putevima na kojima se izvode sanacioni radovi, gdje je obavezno poštovanje privremeno postavljene signalizacije.\nU toku je izgradnja vodovoda na području naselja Šnjegotina u opštini Čelinac zbog čega je izmijenjen režim odvijanja saobraćaja na regionalnom putu Ukrina-Klupe.\nI dalje je na snazi obustava saobraćaja kroz Bijeljinu u ulicama 27. marta i Srpske vojske zbog sanacionih radova na magistralnom putu Bijeljina-Glavičice. Putnička vozila preusmjerena su na gradske ulice, a saobraćaj teretnih vozila odvija se obilaznicom.\nU Prnjavoru je u toku izgradnja kružne raskrsnice zbog čega je izmijenjen režim odvijanja saobraćaja na magistralnom putu Klašnice jedan-Prnjavor-Gornja Vijaka.\nNa regionalnom putu Nevesinje-Berkovići u mjestu Zovi Do U toku je izgradnja novog mosta preko rijeke Zovidolke zbog čega se saobraćaj odvija jednosmjerno, preko privremeno izgrađenog mosta u neposrednoj blizini.\nJednom saobraćajnom trakom vozila saobraćaju na regionalnom putu Obudovac dva-Lončari.\nZbog aktiviranih klizišta jednom trakom vozila saobraćaju i na regionalnim putevima Karanovac-Kneževo u mjestu LJubačevo, Ukrina-Gornja Vijaka i Bratunac-Drinjača, dok se saobraćaj odvija usporeno na magistralnom putu Banjaluka-Jajce na lokalitetu Srpskih Toplica.\nNa području distrikta Brčko u toku su radovi na magistralnom putu Lončari-Brčko jedan /granica Republike Srpske i distrikta/ i Brčko dva /granica Republike Srpske i distrikta/-Donja Bukovica zbog čega je saobraćaj preusmjeren na obilazni put sa desne strane iz prvca Brčkog.\nNa području Federacije BiH zbog klizišta na auto-putu Sarajevo zapad-Tarčin na lokalitetu Ban Brdo u dužini od jednog kilometra vozila saobraćaju preticajnom trakom. Vozačima se savjetuje da na ovoj dionici auto-puta voze opreznije i smanjenom brzinom.\nNa magistralnom putu Resanovci-Drvar zbog urušavanja potpornog zida saobraća se jednom trakom.


Swiss Re i Wysa prave aplikaciju za praćenje mentalnog zdravlja - Sve o novcu\nHome\tFintech\tSwiss Re i Wysa prave aplikaciju za praćenje mentalnog zdravlja\nSwiss Re i Wysa prave aplikaciju za praćenje mentalnog zdravlja\nby Vesna Lapčić 13/10/2021\nSwiss Re se udružio sa vodećom platformom za mentalno zdravlje, Wysa, kako bi kreirao aplikaciju za osiguranje koja će pomoći potrošačima da bolje prate svoje mentalno zdravlje i poboljšaju veze sa drugim programima podrške osiguravača.\nPovodom Svetskog dana mentalnog zdravlja koji je bio 10. oktobra, Swiss Re Institut je objavio istraživanje da 45 miliona potrošača sa šest tržišta (Australija, Kanada, Francuska, Nemačka, Velika Britanija i SAD) smatra da će negativni događaji u vezi sa mentalnim zdravljem biti veoma ometajući u funkcionisanju te da bi bilo dobro da ovaj rizik ima mogućnost osiguravajućeg pokrića. Prateći dešavanja na tržištu Swiss Re je sklopio ekskluzivno partnerstvo sa vodećom platformom za mentalno zdravlje, Wysa, sa idejom da se kreira aplikacija koja bi omogućila ljudima da prate mentalno zdravlje, ali i da se povežu sa drugim segmentima podrške koje pružaju osiguravači.\nJolee Crosby, Swiss Re’s Head of L&H Global Core Solutions, Underwriting & MedRe, s kaže da se procenjuje da je godišnja vrednost šteta koje se prijave osiguravačima, a u vezi su sa mentalnim zdravljem iznosi 15 milijardi dolara. „Industrija osiguranja nastoji da bolje razume i spreči mentalne bolesti. Zato nam je drago da razvijamo ovu aplikaciju sa kompanijom Wysa, koja bi trebalo da podrži osiguravače u njihovom cilju da poboljšaju sopstvene proizvode i korisničko iskustvo klijentima koji žele da sačuvaju svoje mentalno zdravlje“, rekla je ona.\nWysa ima trenutno 3,5 miliona korisnika u svetu i ocenu 4,8 od 5 u prodavnicama aplikacija. Moduli koji pomažu ljudima da procenjuju mentalno zdravlje bazirani su na veštačkoj inteligenciji, a posebno su efikasni u slučajevima depresije, stresa i anksioznosti, oblastima u kojima je najveća briga potrošača i gde se najčešće javljaju zahtevi za nadoknadu štete u smislu invalidnosti. Ovu aplikaciju čak preporučuje i Nacionalna zdravstvena služba u Velikoj Britaniji kao i singapusrsko Ministarstvo zdravlja.\nNova aplikacija bi trebalo klijentima da omogući ne samo da prate mentalno zdravlje već i da ih uputi da potraže pomoć pre nego što problemi postanu previše ekstremni. S druge strane, osiguravačima će biti omogućeno da preventivnim delovanjem uštede na štetama.\nPotencijalna pilot tržišta su Australija, Kanada, Novi Zeland i Velika Britanija.\nmentalno zdravljeSwiss ReWysa


Alisa Šmit (22) nemačka je atletičarka koja će se na Olimpijskim igrama takmičiti u štafeti 4x400 metara a u izborima mnogobrojnih svetskih magazina proglašena je za najzgodniju sportistkinju u Tokiju.\nO njoj smo pisali još polovinom jula i naveli da nju ovi izbori ne zanimaju.\nKada ju je sportski magazin pre par godina >> Pročitaj celu vest na sajtu B92 << proglasio zvanično najzgodnijom atletičarkom na svetu, ona je rekla: "Ne znam zašto sam dobila ovu titulu. Sport je, naravno, na prvom mestu".\nIpak, u međuvremenu su i svi naši portali objavili priču o njoj uz fotografije, tako da ona ne prestaje da privlači pažnju, pre svega, jačeg pola.\nPogledajte još fotografije lepe atletičarke: Ona je najzgodnija sportistkinja sveta i model, odbila je "Plejboj" FOTO\nNjena popularnost na društvenim mrežama raste. 2018. godine imala je 208 hiljada pratilaca, a 2020. godine, čak 745 hiljada. U tekstu od pre dve nedelje, objavili smo da je danas je prati 1,8 miliona ljudi, no taj broj je za ovih 14 dana narastao već na 2,1 milion pratilaca.\nPročitajte još: Kažu da je brazilska skakačica u vodu "čista provokacija" FOTO\nLepa Ališa dobija nepristojne poruke, odbila je ponudu "Plejboja" ali na svom Instagramu postavlja atraktivne fotografije.\nFokusirana je na sport, ali je i svesna svog izgleda. Kako će proći u Tokiju, u štafeti 4x400 metara ostaje da vidimo, a i u Srbiji će sigurno imati mnogo navijača.\nU nju će svi gledati u Tokiju: Ona je za mnoge najlepša sportistkinja na svetu FOTO


Poslovna područja • Prehrambena industrija\nOdržavanje ravnoteže između stvaranja visokokvalitetnih mlečnih sastojaka uz istovremeno održavanje niskih troškova proizvodnje je veoma teško. Naša linija membranskih proizvoda koristi »blister resistant« dizajn i tehnologiju »crossflow« filtracije za poboljšanje energetske efikasnosti, smanjenje operativnih troškova, povećanje produktivnosti i smanjenje rizika od zagađenja. Naše membrane su dizajnirane da zadovolje zahtevne uslove čišćenja, što im produžava radni vek i optimizuje svaki korak obrade sa membranama u mlekari.\nAko koncentrišete, razbistrite ili demineralizujete proteine surutke, naši postupci odvajanja proteina mogu vam pomoći da smanjite operativne troškove i povećate upotrebu. Takođe nudimo sisteme za potpuno isparavanje, kristalizaciju, sušenje raspršivanjem i sisteme za rukovanje i pakovanje praha.\n• Odmašćivanje surutke\n• Koncentrisanje celokupne surutke\n• Koncentrate proteina surutke / odvajanje, sušenje raspršivanjem\n• Demineralizaciju surutke\n• Permeate poliranje\n• Koncentraciju permeata i sušenje raspršivanjem\nMleko i sirevi\nNaša rešenja za filtriranje i separaciju u proizvodnji mleka i sira odlična su za koncentrovanje proteina u vašim mlečnim proizvodima. Pored membranske filtracije, nudimo sisteme za potpuno isparavanje, kristalizaciju, sušenje raspršivanjem, rešenja za rukovanje i pakovanje praha i raznovrsnu opremu i rešenja za proizvodnju sira.\n• Koncentraciju kazeina\n• Standardizaciju mleka za sir\n• Koncentraciju mlečnih proteina\nNaše RO / NF membrane pružaju odlične performanse u koncentraciji i demineralizaciji tokova laktoze. Nudimo sisteme za potpuno isparavanje, kristalizaciju, sušenje raspršivanjem i rešenja za rukovanje i pakovanje praha.\nNaša rešenja za filtriranje i separaciju u prečišćavanju otpadnih voda iz proizvodnje mlečnih proizvoda, proizvode vodu za rekuperaciju i reciklažu nazad u postrojenje ili za direktno ispuštanje u odvod. U zavisnosti od izabrane tehnologije, zagađivači se ili smanjuju na granicu dozvoljenu za ispuštanje, ili se značajno koncentrišu radi smanjenja troškova prevoza. Smatra se da je mlečna otpadna voda teška za preradu, jer često sadrži visok nivo suspendovanih čvrstih materija, MAGLE, BPK i HPK.\nRekuperacija kaustičnih rastvora\nNanofiltracioni membranski sistemi nude ekonomičan, ekološki prihvatljiv način za oporavak skupih kaustičnih rastvora koji se koriste za čišćenje procesne opreme.\nUravnoteženje zahteva za ekonomičnom proizvodnjom visokokvalitetne hrane koja je sigurna i hranljiva je veoma zahtevno. Zbog toga nudimo brojna rešenja za preradu hrane koja pomažu u smanjenju troškova, istovremeno povećavajući efikasnost, prinos i kvalitet. Naši sistemi su dizajnirani za optimizaciju potrošnje vode, uklanjanje zagađenja, rekuperaciju dragocenih materijala, prečišćavanje procesnih tokova i tretman izlaznih otpadnih voda u skladu sa ekološkim standardima.\nAko koncentrišete, prečišćavate ili bistrite proteine biljnog ili životinjskog porekla, naši postupci odvajanja proteina mogu vam pomoći da smanjite operativne troškove i povećate prinose.\nNaša rešenja za filtriranje i separaciju u preradi biljnog šećera, zaslađivača i skroba, odvajaju šećere od vlaknastih i proteinskih nečistoća i prečišćavaju ih i koncentrišu sa izuzetnim rezultatima.\n• Rastvore dekstroze\n• Rastvore saharoze\n• Derivate skroba\nMnoga današnja hrana, piće i hranljivi proizvodi proizvedeni su procesima fermentacije. Jedan od ključnih koraka u proizvodnom ciklusu je bistrenje, a membrane pružaju optimalnu metodu prečišćavanja za dalju obradu.\nNaša rešenja za filtriranje i separaciju za tehnološku vodu deluju na uklanjanje bakterija, virusa, suspendovanih i rastvorenih čvrstih supstanci, gde je to potrebno.\n• Začine i sosove\n• Preradu mesa i živine\n• Prerada salate i povrća\n• Industrije rendiranja i klanice\nSa više membranskih proizvoda od bilo kog drugog proizvođača, naša filtracija se koristi za preradu flaširane vode, sokova, vina i drugih pića. Pomažemo proizvođačima u procesima koncentrisanja, bistrenja i prečišćavanja proizvoda. Od vode do vina, pametna tehnologija stoji iza omiljenih pića na svetu.\nKao dobavljač kompletnih rešenja, svoje iskustvo i stručnost primenili smo na razvoju naših patrona za filtriranje protoka piva. Naša rešenja za filtriranje su energetski efikasna i ekološki prihvatljiva kako bi pomogla vašoj kompaniji da se pridržava sve strožih zahteva vezanih za kvalitet proizvoda.\n• Pivske likere\nKao dobavljač kompletnih rešenja, radimo na poboljšanju efikasnosti i prinosa vaše proizvodnje vina. Nudimo protočne sisteme filtracije za bistrenje vina i sisteme za talog, odnosno za dobijanje više vina iz taloga i povećanje prinosa proizvodnje. Naše RO i NF tehnologije koriste se za smanjenje alkohola i kiselosti vina.\nNaši membranski proizvodi dizajnirani su da pruže najefikasniji postupak bistrenja sokova za širok spektar vrsta sokova. Proizvođači sokova širom sveta koriste naše membrane za filtriranje svetlog ili tamnog soka, osiguravajući uklanjanje samo zamućenja, zadržavajući boju, ukus i aromu.\nNaši membranski proizvodi se koriste za bistrenje i koncentrisanje proizvoda od kafe i čaja.\n• Hladno pripremljenu kafu (cold brew)\nNaša rešenja za filtriranje i separaciju otpadnih voda od prečišćavanja pića proizvode vodu za rekuperaciju i reciklažu nazad u postrojenje ili za direktno ispuštanje u odvod. Otpadne vode iz ove industrije obično sadrže visok nivo šećera (BPK i HPK) i često imaju ostatak etanola, u zavisnosti od primene.


RTS :: Izetbegović, Radončić i Komšić poručili Dodiku "da ne prelazi crvenu liniju"\nRegion Izetbegović, Radončić i Komšić poručili Dodiku "da ne prelazi crvenu liniju"\nsreda, 26. feb 2020, 18:20 -> 19:25\nLideri SDA, SBB-a i DF-a, Bakir Izetbegović, Fahrudin Radončić i Željko Komšić, poručili su lideru SNSD-a Miloradu Dodiku i zvaničnicima RS da "neće dozvoliti prelaženje crvene linije", poručivši im da povuku nedavne zaključke definisane u Skupštini RS.\nBakir Izetbegović je u svom obraćanju nakon zajedničkog sastanka u Predsedništvu BiH rekao da će na svaku pretnju teritorijalnom integritetu BiH odgovoriti snažno.\n"Nijedan pedalj ove države se ne može otcijepiti. Takvo nešto dovodi do narušavanja mira. Upozoravamo predstavnike međunarodne zajednice, a posebno OHR, da je krajnje vrijeme da se poduzmu koraci za krizu koju je prouzrokovao Dodik. Dosadašnje djelovanje međunarodne zajednice ih je samo ohrabrilo", istakao je lider SDA.\n"Blage i neuvjerljive reakcije Vučića kada u njegovom prisutvu i pred patrijarhom SPC, Dodik prijeti secesijom i narušavanjem teritorijalnog integriteta BiH. Ovo nije prijetnja samo BiH nego cijeloj regiji. Nećemo pristajati ni na kakve ucjene. Nećemo podržati izbacivanje stranih sudija iz Ustavnog suda, o tome se može razgovarati tek kada BiH snažno napreduje na putu ka članstvu u EU i NATO-u", rekao je lider SDA.\n"Nismo to uradili da bismo uplašili građane, nego da bismo rekli Dodiku i politici separatizma da postoji crvena linija preko koje se ne smije preći. Nakon ovih reakcija, očekujemo da se izvrši korekcija zahtjeva koje niko ne može prihvatiti", rekao je Radončić.\nPredsedavajući Predsedništva BiH i lider Demokratske fronte Željko Komšić pozvao je Milorada Dodika da se vrati radu u institucijama BiH kako to predviđaju Ustav i zakoni BiH.\n"Štetu od njegovih postupaka u najvećoj mjeri snosit će građani RS zbog povlačenja potencijalnih investitora koje će otjerati atmosfera nesigurnosti. Druga stvar, ovdje u Predsjedništvu imate mnogo sporazuma i ugovora finansijske naravi. Veliki dio tog novca treba da ide u RS. Zato je takva vrsta političkog djelovanja nepotrebna i nanosi štetu onim ljudima za koje kaže da se zalaže", kazao je Komšić.\n"Država BiH i njen suverenitet i integritet nisu nešto o čemu se pregovara, institucije BiH, uključujući Ustavni sud i strane sudije, također nisu nešto o čemu se pregovara. Da bi se o tome pregovaralo, mora se ući u sveobuhvatnu reformu sistema. To što nam se odluke sudova ne sviđaju, ne znači da se one ne moraju provoditi, ali ne možete ih direktno rušiti i opstruirati i to svoditi na izraz volje entiteta", rekao je Komšić.\n(četvrtak, 27. feb 2020, 09:30) - anonymous [neregistrovani]\n(četvrtak, 27. feb 2020, 00:52) - ЗоранТ [neregistrovani]\n(četvrtak, 27. feb 2020, 00:29) - anonymous [neregistrovani]


"Teslina" prodaja vozila "made in Ćina" skočila 275%\n„Teslina“ prodaja vozila „made in Ćina“ skočila 275%\nTanjug 9. septembra 2021. 13:56\nŠANGAJ – Kompanija „Tesla“ je znatno povećala proizvodnju i izvoz elektičnih vozila proizvedenih u Kini i zabeležila prošlog meseca novi rekord svih vremena, prema podacima Kineskog udruženja industrije putničkih automobia (CPCA).\nUkupan obim prodaje „Teslinih“ vozila je u avgustu, kako prenosi Raša tudej, navodno porastao za 275 posto u odnosu na isti mesec prošle godine na 44.264 jedinica, uključujući 31.379 izvezenih automobila. U poređenju sa julom, prodaje je u avgustu bila veća za 29 procenata.\nIstovremeno, kompanija je povećala prošlog meseca prodaju i na kineskom tržištu na 12.885 vozila u odnosu na 8.621 komada, koliko je prodato u julu. Relativno nizak nivo prodaje u Kini pripisuje se fokusiranosti kompanije na izvoz.\n„Tesla“ je u julu predstavio jeftiniji model Y, kraćeg dometa, proizveden u Kini. Niža cena čini to vozilo podobnim za dobijanje državnih subvencija, što dodatno obara njegovu cenu na 42.600 dolara, tako da je za skoro 20 posto jeftiniji od modela Y dužeg dometa.\nRanije ove godine, „Tesla“ je najavio da će svoju giga-fabriku u Šangaju pretvoriti u vodeći automobilski izvozni centar.


Otvorena manifestacija NS Beer Craft Fest | Dunav Televizija\nNaslovna Vesti Društvo Otvorena manifestacija NS Beer Craft Fest\nOtvorena manifestacija NS Beer Craft Fest\nNOVI SAD: Član Gradskog veća za privredu Milorad Radojević prisustvovao je otvaranju manifestacije „NS Beer Craft Fest”, koja se održava od 20. do 21. decembra u SPC „Vojvodina“, u organizaciji Udruženja građana za razvoj privrednih i turističkih potencijala UPTPV „Potencijal”.\nNa manifestaciji će oko 20 registrovanih proizvođača i predstavnika udruženja karft piva imati priliku da upoznaju građane sa potencijalima ove grane privrede i turizma, predstave im svoje brendove i omoguće degustaciju proizvoda.\nProizvodnja zanatskog piva je u poslednjih nekoliko godina u Srbiji doživela pravi bum. Broj malih, zanatskih pivara raste iz godine u godinu, a procenjuje se da će se broj tih pivara udvostručiti do 2021. godine. Male kraft pivare promovišu pivo na drugačiji način, isporučuju raznovrsna dopadljiva piva i revitalizuju neke stare tehnologije. Doprinele su da to bude domaćinski biznis i da se njime bave čitave porodice. Ono što pozicionira male pivare, jeste njihova ponuda koja uključuje piva kakva velike pivare ne izbacuju na tržište. Jedna trećina zanatskih pivara svoju proizvodnju obavlja na teritoriji Novog Sada i upravo iz tog razloga smo podržali ovu manifestaciju, rekao je Milorad Radojević.\nPrema rečima organizatora, s povećanjem nivoa znanja trenutno zaposlenih lica, kao i edukacijom novog kadra, Novi Sad bi postao još konkurentniji iz ove oblasti, što bi za cilj imalo dalje širenje ove privredno-turističke grane, a samim tim to bi dovelo do otvaranja novih i širenja postojećih kompanija odnosno mini-fabrika.\nPrethodni tekstKlavirski resital Sanje Sodad u Somboru\nSledeći tekstAMSS: Pojačan saobraćaj, počele gužve i na granicama\nTiodorović: popuštanje mera od 8. Maja


Danas novi pokušaj EU da usvoji šesti paket sankcija\nTanjug 2. juna 2022. 10:09\nBRISEL – Ambasadori EU danas će se ponovo sastati pošto u sredu nisu uspeli konačno da daju ”zeleno svetlo” na šesti paket sankcija koji su početkom nedelje dogovorili lideri EU 27 na dvodnevnom samitu u Briselu.\nNa jučerašnjem sastanku u Briselu, Mađarska je pred ambasadore zemalja članica stavila novi zahtev koji se odnosi na izuzimanje poglavara Ruske pravoslavne crkve, patrijarha Kirila, sa liste osoba sankcionisanih zabog ruske invazije na Ukrajinu.\nŠesti paket sankcija EU protiv Ruske Federacije obuhvata delimični embargo na izvoz ruske nafte u EU, iz koga je Mađarska izuzeta, isključivanje najveće ruske banke, Sberbanke iz swift sistema transkacija, zabranu emitovanja tri državana ruska medija u EU i proširenu listu sankcionisanih osoba i entiteta, na kojoj je trebalo da se nađe i patrijarh Kiril.\nDa bi šesti paket sankcija stupio na snagu, konsenzus o pravnom tekstu mora da se postigne na nivou držva članica, a sama regulativa objavi u EU službenom glasniku.\nPredsednik Evropskog saveta, Šarl MIšel, najavio je u utorak, na kraju samita EU lidera, da očekuje da će paket sankcija biti odobren u ”naredna dva dana”.


Očekuje se pozitivan ishod pregovora sa Sindikatom zdravstvenih radnika\nVlada Bosansko-podrinjskog kantona Goražde, predvođena premijerom Emirom Okovićem danas je održala press konferenciju posvećenu štrajku zdravstvenih radnika na području Bosansko-podrinjskog kantona.\nNa press konferenciji, kojoj je prisustvovao i predsjednik Komisije za rad, zdravstvo i socijalnu politiku Skupštine Bosanko-podrinjskog kantona Goražde Senad Čeljo, istaknuto je da je danas održan novi sastanak pregovaračkih timova Vlade BPK-a Goražde i Nezavisnog strukovnog sindikata zdravstvenih radnika s ciljem rješavanja aktuelne situacije u zdravstvu.\nMinistar za socijalnu politiku, zdravstvo, raseljena lica i izbjeglice Damir Dučić upoznao je javnost sa stavovima Vlade BPK-a koji se odnose na postupke ugovaranja kolektivnih ugovora u javnom sektoru.\nS tim u vezi, istaknuto je da je opredjeljenje Vlade da ni u jednom dijelu ne umanji nivo stečenih prava zdravstvenih radnika, uposlenih u upravi, obrazovanju i drugih uposlenika u javnom sektoru i da taj nivo uskladi sa raspoloživim sredstvima u Budžetu i fondovima, a u skladu sa zakonskom obavezom održavanja finansijske stabilnosti.\nKako je rečeno, na toj osnovi do sada su ispregovarani i potpisani kolektivni ugovori u oblasti uprave, srednjeg obrazovanja i šumarstva.\nTakođer je navedeno da je trenutni okvir Kolektivnog ugovora koji se traži u zdravstvu daleko izvan nivoa raspoloživih sredstava dostupnih za finansiranje plaća i drugih naknada u zdravstvu, te da bi njegovim prihvatanjem u ovom momentu nastali gubici koji bi ubrzo doveli do finansijskih gubitaka koji bi ugrozili funkcionisanje cjelokupnog sistema zdravstva na području BPK-a.\nOvom prilikom, dat je osvrt i na probleme JU Dom za stara i iznemogla lica Goražde prouzrokovane ranije potpisanim Kolektivnim ugovorom koji je po obimu prava premašivao raspoloživa sredstva, te, na kraju, rezultirao kašnjenjem plaća, tužbama radnika i blokiranjem rada ove ustanove.\nNaglašeno je da takav scenarij, koji bi se mogao ponoviti prihvatanjem traženog povećanja, nije u interesu građana, zdravstvenih radnika, općina i Vlade BPK-a.\nDanas je ponovo istaknuto da BPK Goražde nije potpisao Kolektivni ugovor u oblasti zdravstva o kojem se pregovaralo na nivou Federacije BiH.\n– Taj tekst je u tom obimu potpisao jedino Kanton Sarajevo i, uz anekse, ZDK. Kanton ima ustavnu nadležnost da finansira svoje javne ustanove u skladu sa raspoloživim sredstvima i tek po saglasnosti Vlade, nivo prava o kojima se pregovaralo, može biti primjenjivan. Budžetska stabilnost, prava svih ostalih kategorija, nivo zdravstvenih usluga je nešto što objektivno diktira stav Vlade po ovom pitanju i smatramo da je obaveza svih da vode računa o tome. Zbog toga je Vlada danas Sindikatu ponudila okvir prava koji omogućava usklađivanje sa novim Zakonom o radu i Općim kolektivnim ugovorom, uz potrebu obezbjeđivanja finansijske stabilnosti – kazao je ministar Dučić.\nNa press konferenciji je rečeno da je Vlada BPK-a Goražde, na svojoj posljednjoj sjednici, razmatrala i prihvatila stavove Ekonomsko-socijalnog vijeća BPK-a kojima je zatražen prekid štrajka, nastavak pregovora, očuvanje finansijske stabilnosti i razvoj mjera za unaprjeđenje zdravstva.\n“Cijeneći činjenicu da u zdravstvu postoje brojni problemi, da građani nisu u potpunosti zadovoljni stanjem zdravstvene zaštite, da je zdravstvena usluga dosta kvalitetnija u privatnim ustanovama u odnosu na javne i niz drugih problema, podržan je prijedlog Ekonomsko-socijalnog vijeća za razvoj mjera koje će se provesti u zdravstvu, uz učešće sindikata“- navedeno je u stavovima Vlade BPK-a Goražde.\nKonačno, Vlada je iznijela i svoj stav o Sporazumu o utvrđivanju poslova koji se ne mogu prekidati za vrijeme šrajka:\n„Pomenuti sporazum je zaključen između direktora ustanova i sindikata, bez ikakovg konsultovanja sa resornim ministarstvom i Vladom. Činjenica da se ne izdaju recepti, što naročito pogađa građane, nije u skladu sa Zakonom o štrajku i Zakonom o zdravstvenoj zaštiti, zbog čega je zaključkom Vlade sa posljednje sjednice zatraženo suštinsko preispitivanje ovog dijela sporazuma od strane poslodavaca i sindikata. Poslodavci su istovremeno najodgovorniji za rad, finansijsku stabilnost i provedbu pravila rada“.\nNa kraju press konferencije istaknuto je da Vlada očekuje pozitivan stav sindikata uposlenih u zdravstvu na osnovu ponuđenog prijedloga sa današnjeg sastanka kako bi se štrajk što prije okončao na zadovoljstvo svih, a prvenstveno korisnika zdravstvenih usluga.


Na rezoluciju EP o Srbiji 27 amandmana - Politika - Dnevni list Danas\nPočetna » Politika » Na rezoluciju EP o Srbiji 27 amandmana\n1Piše: FoNet 26. septembra 2018. 15.38 Izmenjeno: 15.45\nU amandmanima se osuđuje ubistvo političara kosovskih Srba Olivera Ivanovića i naglašava „potrebu za stvarnom saradnjom kosovskih i srpskih istražitelja i za međunarodnu podršku, kako bi počinioci bili izvedeni pred lice pravde“.\nbrisel, Evropski parlamentBrisel\nTeznja ka ovako licemernoj EU vise nema apsolutno nikakvog smisla. Potpuno je ocigledno da je njima svejedno sta se ovde desava, da zmure na totalno bezvlasce, korupciju u vrhu drzave, nepostojanje bilo kakve vladavine prava i potpunu cenzuru. A sve to zarad ostvarenja njihovih ciljeva – predaja Kosova, potpisivanje sporazuma o Frontexu i azilu izbeglica u Srbiji, jeftina radna snaga koja na tacni dolazi skolovana u Nemacku i ostale zapadne zemlje. A vladajuca garnitura sa predsednikom Vucicem mudro radi da im ostvari sve zelje. Zauzvrat dobijaju odresene ruke da rade sta hoce i da dobijaju rezolucije EP kao sto je ova – uvijena u masnice.


Naslovna Ishrana i protokoli Biljna metoda lečenja mioma materice\nPostoji različiti prstupi lečenju fibroidogi uterusa ili mioma materice.Najčešće se primenjuje tretman hirurškom intervencijom,ali postoje I neki drugi metodi poput operacije ultrazvukom.Takođe postoji I mnoštvo biljnih opcija lečenja za miom materice.Ovi biljni lekovi efikasno ublažavaju simptome poput bola u stomaku I obilnog krvarenja.Medjutim nije dokazano da ovi biljni tretmani uklanjaju miome.\nBiljni lekovi za miom materice:\nViteks (Viteks agnus castus)\nViteks smanjuje nivo estrogena povećavanjem proizvodnje progesterone.Za optimalne rezultate viteks treba uzimati u trajanju od najmanje 6 meseci\nSikavica (Silbium Marinium) je veoma efikasan biljni lek koji uspešno pomaže regenerisanju ćelija jetre.On pomaže jetri da bi normalno funkcionisala.Za bolje rezultate se koristi ekstraktovani aktivni sastojak silimarin. Uzimajte 140 misligramasilmarina 3 puta dnevno minimum 3 meseca.\nKopriva (Urtica Dionica)\nKopriva je ultimativni lek širokog spectra delovanja.Ona sadrži gvožđe I druge prirodne elemente koji povećavaju proizvodnju novih crvenih krvnih zrnaca čime se suprostvalja anemiji usled obilnog krvarenja.Kopriva je bezbedna što se tiče količine I može se uzimati neograničeno dugo.\nRumex – Zelje, štavelj ova biljka poboljšava funkciju jetre stimulacijom žuči I ima blaga svojstva leksativa.Ova biljka deluje kao tonik koji povećava proizvodnju krvnih zrnaca I samim tim popravlja anemiju usled preteranog krvarenja.\nMalina se koristi za kontrolu nesrazmernog menstrualnog krvarenja a jača mišiće materice.Malina efikasno vraća organizmu balans I ravnotežu u reproduktvnim organima.Malina je bogat izvor hranljivih materija uključujući kalcijum,magnezijum,gvožđe,kalijum,fosfor I vitamin A,B,C I E.Ovo je veoma korisna zaštita za žene koje pate od veoma ozbiljnih menstrualnih tegoba.\nNapomena je da ovi biljni tretmani za lečenje mioma materice nisu klinički dokazani.Pre početka lečenja obratite se svom lekaru.\nPrethodni tekstVigmor dijeta sa žitom\nSledeći tekstMetoda lečenja opstipacije prirodnim putem\nBiljni proizvodi koji leče dijabetes tip 1\nGljiva Čaga i njeno antikancerogeno dejstvo\nKineska biljka uništava rak za 40 dana\nBiljka slatki pelin ili naučni naziv artemisia annua i njen aktivni sastojak artemisinin su pokazali zapanjujuće rezultate u smislu da su prilikom naučnog istraživanja...


U Sarajevo stižu najbolji borci iz cijele BiH - Sportske.ba\n23 Novembra, 2021 20:52\nMemorijalni kickboxing turnir “Braća Bašović” održava se u nedjelju 28. decembra\nU Sarajevu će se u nedjelju, 28. decembra, u 13 sati održati tradicionalni 19. Memorijalni kickboxing turnir “Braća Bašović”, u znak sjećanja na Behudina i Bidu Bašovića, pionire borilačkog sporta u BiH.\n– Albert Ugrinčić, Ermin Hadžajlija, Mirza Mujanović, Haris Kasapović, Amel Koluh, Amelin Rastoder, samo su neki od boraca koji će biti dio 19. Memorijalnog kickboxing turnira “Braća Bašović”. Drago nam je što ćemo i pored problema zbog pandemije i pronalaska sponzora za turnir na ovaj način sačuvati uspomenu na Behudina i Bidu Bašovića. Oni su pioniri borilačkog sporta u BiH i jedan ovakav turnir je najmanje što možemo uraditi. Zbog toga hvala na podršci Ministarstvu kulture i sporta Kantona Sarajevo, Ministarstvu za boračka pitanja KS i BH Pošti – kaže Džemko Bašović u ime organizatora ovog tradicionalnog turnira.\nPress-konferencija povodom događaja bit će upriličena u petak u 13.30 sati u KSC Sabit Hadžić na Ilidži.\nVezane vijesti:braca basovicmemorijalni turnir kick box\nVrhunske borbe na turniru “Braća Bašović”: Migrant Karoo Mahmoud Giyahi digao dvoranu na noge


Srbija: sukobi unutar DS u centru paznje | Institute for War and Peace Reporting\nSrbija: sukobi unutar DS u centru paznje\nIzgledi nove vlade zavise od ishoda sukoba koji se odvija u rukovodstvu DS.\nProdemokratske stranke u Srbiji pokusavaju da oforme vladu dok jos traju unutrasnje borbe u Demokratskoj stranci, DS, cija ce podrska biti neophodna novoj vladi da bi opstala.\nVecina posmatraca se slaze da ukoliko partije centra ne uspeju da naprave dogovor sa DS, Srbiju cekaju novi izbori, koji bi mogli doneti nove dobitke za ultranacionalisticku Srpsku radikalnu stranku.\nVojislav Kostunica, lider Demokratske stranke Srbije, DSS, uputio je 14. januara poziv za formiranje manjinske vlade cetiri partije, u koju bi usli DSS, reformisticka G17 Plus, monarhisticki Srpski pokret obnove, SPO, i Nova Srbija – koje su trenutno u koaliciji.\nPosto ova grupacija nece imati vecinu u parlamentu, predlozena vlada bi morala da se osloni na podrsku DS za donosenje vilo kakvih zakona.\nNa poslednjim parlamentarnim izborima od 28. deembra, Radikalna stranka je dobila najvise glasova, ali ne i dovoljno da samostalno formira vladu.\nZato se ocekivalo da ce partije centra formirati novu vladu izmedju sebe, dok novi sukobi koji su izbili unutar DS nisu inicirali odluku DSS da pokusa da formira manjinsku vladu bez DS.\nDa li ce Srbija morati da prodje kroz novi krug izbora sada zavisi od toga da li ce DS pruziti – ili uskratiti – podrsku manjinskoj vladi. Ocekuje se da ce odluka, kakva god da bude, biti doneta na sednici glavnog odbora stranke 18. januara.\nAtmosfera neizvesnosti dodatno je pojacana cinjenicom da tri mocna potpredsednika DS zastupaju razlicite stavove u odnosu na pitanje saradnje sa Kostunicom.\nBoris Tadic, Zoran Zivkovi i Cedomir Jovanovic, ministar odbrane Srbije i Crne Gore, predsednik vlade i potpredsednik vlade, nalaze se usred borbe za vodjstvo koja preti da destabilizuje ne samo njihovu stranku nego i citav prodemokratski blok.\nTadic, koji je u decembru imenovan za nosioca liste DS, ima nafleksibilnije poglede i spreman je da podrzi vladu koju bi predvodio DSS ukoliko je njen program prihvatljiv.\nZivkovic je manje naklonjen saradnji i verovatno bi postavljao uslove i zahtevao odredjene koncesije za pruzenu podrsku.\nIzvori iz DS tvrde da podrska vladi koju bi predvodio Kostunica sada zavisi od sposobnosti Zivkovica i Tadica, koji su imenovani od strane svoje stranke kao pregovaraci za sastavljanje nove vlade, da postignu kompromis.\nJovanovic, treci potpredsednik, suprotstavlja se pruzanju podrske DSS-u i zeli da njegova stranka ostane u opoziciji, cak i ako bi to primoralo Kostunicu da razmotri mogucnost formiranja vlade sa ultranacionalistickom Srpskom radikalnom strankom.\nNa poslednjoj sednici glavnog odbora odrzanoj 11. januara, Jovanovic je odrzao vatren govor u kome je bio protiv bilo kakve saradnje sa Kostunicom i liderom G17 Plus Miroljubom Labusom, optuzujuci ih da su srusili prethodnu vladu.\nMada izvori iz DS i dalje smatraju da ce Tadic pobediti u borbi za vodecu poziciju, njegova pobeda sada izgleda manje izvesno nego prosle sedmice. Na sednici glavnog odbora DS Tadic je odneo pobedu nad Zivkovicem i Jovanovicem, koji su ga okrivili za slabe izborne rezultate DS na decembarskim izborima.\nMada je glavni odbor stranke odbacio ove optuzbe, tvrdeci da je sa 37 poslanika u parlamentu od ukupno 250 mesta DS dobro prosla na ovim izborima, Tadic je doziveo i poraz kada je na glasanju za izbor sefa organizacionog tima za skupstinu DS, gde ce 21. februara biti izabran novi predsednik stranke, njegovog kandidata pobedio kandidat koga je delegirao Zivkovic.\nRadi se o veoma vaznoj poziciji odakle ce moci snazno da se lobira medju ucesnicima skupstine koji ce izabrati Djindjicevog naslednika. Za sada je potvrdjena samo Zivkoviceva nominacija.\nProdemokratske stranke jos imaju rezervi prema DS, cak i nakon sto je Tadic imenovan za nosioca liste na izborima. Ali on je svakako najprihvatljiviji moguci politicki partner za Kostunicu i Labusa, kao i za Vuka Draskovica i Velimira Ilica, lidere SPO i Nove Srbije.\nUkoliko Tadic bude porazen, prodemokratski lideri nece hteti da udju u savez sa Zivkovicem ili sa Jovnovicem sto znaci da prodemokratsku vladu uopste nece biti moguce odrzati.\nNa konferenciji za stampu odrzanoj 14. januara u Beogradu Kostunica je potvrdio da ce biti neophodni novi izbori ukoliko njegova manjinska vlada ne dobije podrsku u parlamentu.\nU demokratskom taboru ima strahovanja da bi glasaci u Srbiji mogli upotrebiti nove izbore da dodatno kazne prodemokratske, tako sto ce pojacati podrsku ultranacionalistima.\nAnaliticar Dusan Janjic izjavio je za dnevni list Politika 13. januara da je posledica krize u DS “i kriza u demokratskom bloku i destabilizacija politicke scene u Srbiji.”\nZeljko Cvijanovic je saradnik IWPR-a iz Beograda.


Dvojica mladih čačanskih naprednjaka Vojin Jakovljević i Miloš Stevanić imenovani su za nove direktore lokalne Turističke organizacije i Sportskog centra. Izabrani su uprkos izostanku relevantnih stručnih referenci, a obojici je direktorska funkcija prvi ozbiljniji posao.\nDa sve bude još zanimljivije, Stevanić je sin bliskog prijatelja i kuma Aleksandra Vučića, predsednika Srbije i lidera Srpske napredne stranke (SNS). To, možda, ne bi bilo bitno, da u raspravi o njihovom imenovanju nije potegnuto kao argument.\nČačanska opozicija smatra da su Stevanić i Jakovljević nedorasli funkcijama za koje su izabrani, budući da im je to prvi ozbiljniji posao koji su radili u životu. Opozicionari, pri tome, naglašavaju da obojica imaju sumnjive diplome.\nStevanić u izjavi za Radio Slobodna Evropa kaže da je svestan kako je njegovo postavljenje podiglo veliku prašinu u javnosti, ali da je spreman da prihvati izazov rukovođenja jednom javnom ustanovom kao što je čačanski Sportski centar.\n„Ja sa 28 godina života imam šest godina radnog iskustva i to u sportu, što je osnovna delatnost Sportskog centra ’’Mladost’’. Radio sam u priznatim institucijama Moravičkog okruga i mogu reći da sam se tu dodatno usavršio i svoje reference podigao na viši nivo“, navodi Stevanić.\nPoslanici Skupštine Opštine Čačak bez rasprave izabrali nove direktore\nPrema njegovim rečima, činjenica da će da će zbog bliskih prijateljskih veza sa Aleksandrom Vučićem svakodnevno biti pod lupom javnosti, za njega će biti podstrek da što bolje obavlja posao koji mu je poveren.\n„Znam da će svi čekati moju grešku, ali spreman sam da iznesem taj teret kojeg imam više nego drugi direktori koji su postavljeni. Svojim radom ću pokazati sve svoje sposobnosti“, najavljuje Stevanić.\nPredsednik parlamentarnih Dveri Boško Obradović najnovija kadrovska postavljenja SNS okarakterisao je kao skandalozna.\n„Ako postavite direktore kojima je prvo radno mesto direktorsko, onda to govori da SNS nema kadrove ili govori da mora da postavi partijski podobne i one koji su lepljenjem plakata ili nekim drugim partijkim aktivnostima zaslužili direktorsko mesto“, kaže Obradović.\nSlično misli i Vladica Gavrilović iz opozicione Nove Srbije:\n„Moguće da je u pitanju nedostatak stručnog kadra u SNS, ali mislim da se ovde ipak radi o namirivanju političkog plena nakon izbora.“\nNovinar Stojan Marković imenovanje dvojice mladih naprednjaka na direktorske funkcije vidi kao klasičan primer nepotizma i partijskog zapošljavanja.\nZa njega je posebno indikativan način na koji su odbornici SNS branili izbor Jakovljevića i Stevanića. Jedan od njih je, kako kaže Marković, pored ostalog rekao:\n„Pa što vam smeta što je budući direktor Sportskog centra kum Aleksandra Vučića, to samo znači da će novi dirrektor biti u mogućnosti da izvuče neku pomoć ili da dobije nešto od vrha države. To je čist primer kako oni gledaju na to kako treba da funkcioniše javna služba.“\nMarković je ukazao na još jedan proceduralni manevar vladajuće većine, budući da su pomenuti direktori izabrani za vršioce dužnosti. To nam, kako naglašava, govori da su naprednjaci mislili o svakom detalju.\n„Ovo do konkursa je vreme za koje oni na v.d. pozicijama treba da steknu zakonski uslov da imaju dve-tri godine radnog iskustva na sličnim rukovodnim poslovima. Jer, gledano strogo po zakonu, oni ne bi ni mogli biti izabrani u konkursnoj proceduri za direktore Sportskog centra i Turističke organizacije“, ističe Stojan Marković.\nOno što baca dodatnu senku na slučaj aktuelnog partijskog zapošljavanja u Čačku je okolnost da je izbor novih direktora prošao bez skupštinske rasprave o tome, čime je opozicija ostala uskraćena da kaže svoje mišljenje o novim direktorima.\nOdluku o tome je inače doneo predsednik gradske Skupštine Igor Trifunović, takođe funkcioner SNS, pravdajući takav potez razlozima administrativne prirode.


Direktor MMF-a: Ekonomija će trpjeti teške posljedice zbog pandemije - Glas Srpske\nSrna 09.04.2020 15:11\nVAŠINGTON- Pandemija koja se proširila svjetom uzrokovaće u ovoj godini negativan rast globalne privrede i imaće najteže posljedice od Velike depresije iz tridesetih godina prošlog vijeka, rekla je danas direktor Međunarodnog monetarnog fonda (MMF) Kristalina Georgijeva.\nGeorgijeva je prije nekoliko sedmica iznijela sličnu procjenu socijalnog i ekonomskog uticaja virusa uz podsjećanje da su administracije već preduzele fiskalni stimulans od oko osam biliona dolara, ali da će, najvjerovatnije, biti potrebna dodatna sredstva.\nOna je naglasila da će kriza najteže pogoditi tržišta i zemlje u razvoju, kojima će biti potrebno više stotina milijardi dolara strane pomoći.\n- Prije samo tri sedmice očekivali smo u ovoj godini pozitivan rast u više od 160 članica MMF-a, ali su danas te brojke obrnute i sada očekujemo da će u više od 170 zemalja biti negativan ekonomski rast - istakla je Georgijeva.\nPrema njenim riječima, ako pandemija nestane u drugoj polovini ove godine, MMF očekuje djelimičan oporavak u narednoj godini, ali je upozorila da se situacija može dodatno pogoršati.\nMMF, koji ima 189 država članica, objaviće naredne sedmice Svjetsku ekonomsku prognozu.


Toyota posvećenost kvalitetnom iskustvu\nIdite na Posvećenost kvalitetu\nPosvećenost kvalitetnom iskustvu\nNaši proizvodi visokog kvaliteta, tim stručnjaka i odlična usluga\nsu usmereni ka tome da stvore pozitivno iskustvo za vas i vaše vozače.\nKao vodeći u svetu u hibridnoj tehnologiji već skoro 20 godina, i sa preko šest miliona hibridnih vozila na putevima, imamo pouzdane statističke podatke o kvalitetu naše tehnologije.\nSa dokazanom istorijom malog broja kvarova i nagrađivanim kvalitetom, Toyota je nazvana „najvrednijom automobilskom markom na svetu“.\nRadimo u partnerstvu sa našim kupcima i nastojimo da svakom obezbedimo sopstvenog i posvećenog savetnika za kupovinu koji će precizno prilagoditi našu ponudu poslovnim potrebama njihove kompanije. Imamo rasprostranjenu maloprodajnu mrežu, a naši namenski poslovni centri nude brojne dodatne pogodnosti, od produženog radnog vremena i ekspresne usluge do WiFi ćoškova i stručnih saveta.\nTo je sve deo istinske posvećenosti kompanije kvalitetu u kojoj i proizvod i ljudi i usluge moraju da ispune svaku potrebu poslovnih kupaca. To dovodi do pozitivnog iskustva i donosioca odluka o floti i vozača.\nSaznajte više o Toyota bezbednosti\nSaznajte više o Toyota servisu i održavanju


Studijski program Nautika i pomorski saobraćaj popuni se u prvom roku - CdM\nStudijski program Nautika i pomorski saobraćaj popuni se u prvom roku\nProtekle godine na Pomorskom fakultetu Kotor Univerziteta Crne Gore mjesta na studijskom programu Nautika i pomorski saobraćaj popunjena su još u prvom roku. Ove godine je na ovom fakultetu, kao i prošle, predloženo 260 mjesta za studente i to za Nautiku i pomorski saobraćaj 80 i po 60 mjesta za Brodomašinstvo, Pomorsku elektrotehniku i MenadžmenImaget u pomorstvu i logistici.\n“Pored studijskog programa Nautika i pomorski saobraćaj, dobar trend upisa bilježi i Menadžment u pomorstvu i logistika, Brodomašinstvo, ali i Pomorska elektrotehnika”, kazala je prodekanica.\n“Nastavu ove godine realizovaće, kao i do sada, kvalitetan kadar Pomorskog fakulteta i kadar sa Univerziteta Crne Gore a angažujemo i eksperte iz struke. Naglasak je na intenziviranju praktične nastave, proširenju nastavnih baza i povezivanju studenata sa privrednim subjektima i predstavnicima renomiranih pomorskih kompanija“, kaže Dževerdanović-Pejović.\nTagsKotor Milena Dževerdanović-Pejović Pomorski fakultet studenti upis\nUvesti predmet Bezbjedan utovat i pretovar!